6 AHLI KELUARGA POSITIF COVID-19 - NADIA BRIAN MENANGIS MOHON DOA

"Saya tak tahu nak cakap macam mana... memang sedih sangat. Ibu, nenek, abang ipar, anak buah, adik, dan ibu saudara disahkan positif Covid-19. Nenek saya yang berusia 75 tahun dimaklumkan akan dibawa ke Hospital Sungai Buloh, hari ini.

"Ahli keluarga yang lain sudah ke Pusat Kuarantin dan Rawatan Covid-19 (PKRC) di Taman Ekspo Pertanian Malaysia Serdang (MAEPS) pada Sabtu," demikian kata pelakon Nadia Brian yang berkongsi berita sedih apabila enam orang ahli keluarganya disahkan positif Covid-19.

Nadia atau nama sebenarnya Nadia Najwa Mohamed Rashidi, 30, memaklumkan mereka yang dijangkiti telah dihantar ke hospital dan pusat kuarantin pada Sabtu.

Klik untuk gambar besar

Sebelum itu, Nadia berkongsi berita tersebut menerusi Instastory miliknya pada malam Sabtu. Dalam rakaman tersebut, Nadia kelihatan sebak sehingga menitiskan air mata kerana terlalu bimbang keadaan keluarganya itu.

Sementara itu, Nadia memberitahu dia sudah menjalani ujian calitan (swab test) baru-baru ini dan keputusannya adalah negatif. Bagaimanapun dia akan melakukan ujian kedua pada Isnin ini bagi memastikan dirinya benar-benar bebas daripada jangkitan virus tersebut.

"10 Mei ini saya kena buat swab test sekali lagi untuk kepastian. Setakat sekarang, saya sihat tak ada sebarang simptom. Saya mohon kepada seluruh rakyat Malaysia untuk mendoakan kesembuhan ahli keluarga saya. Ya Allah... berat sungguh ujian yang diberikan kepada saya.

"Saya juga mendoakan agar semua pesakit Covid- 19 diberikan kekuatan dan ketabahan. InsyaAllah kita sama-sama dapat harungi pandemik ini," ujarnya.

Difahamkan, pelakon drama 'Aku Yang Kau Gelar Isteri' ini dan keluarga melakukan ujian calitan itu selepas adiknya terlebih dahulu disahkan positif Covid-19.

www.myartis.com / Sumber: Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - BILA ANAK KETIGA HARITH ISKANDER SERUPA BAPANYA

Jika dilihat wajah tembam dan kebotakan anak ketiga Harith Iskander... memang sebijik macam bapanya. Heh!

Untuk makluman, Harith baru-baru ini telah mengadakan majlis cukur jambul buat anaknya, Zydane Xayne Iskander yang kini berusia sebulan lebih.

"Just after his cukur jambul and he was NOT a happy camper. Got to enjoy the moment when I share the same haircut with one of my sons. It won't last long.," ujar Harith di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AZMEER JAWAB TUDUHAN TAK RELEVAN: "JANGAN BUAT KENYATAAN SEOLAH-OLAH KAMI BODOH SANGAT!"

Ketua Juri Separuh Akhir Muzik Muzik ke-35 (SFMM35), Azmeer tampil membidas dan mempertahankan keputusan yang telah dibuat, susulan kritikan penyanyi terkenal Datuk Hattan terhadap pemilihan 12 lagu yang layak ke pentas Anugerah Juara Lagu 35 (AJL 35).

Menurut Azmeer atau nama sebenarnya, Mohd Azhar Abu Bakar, kesemua juri yang terlibat mempunyai kepakaran dan pengalaman masing-masing dalam menilai sesebuah karya yang bertanding.

Malah Azmeer turut menolak kritikan ramai yang menuduh semua barisan juri sudah tidak relevan dengan industri muzik terkini apabila mengetepikan lagu-lagu komposer baharu yang dikatakan lebih segar.

"Janganlah orang luar buat kenyataan seolah-olah kami bodoh sangat. Tak salah nak bagi komen tapi... bukannya kami tak tahu muzik. Kami hanya jalankan tugas masing-masing, kami ada pengalaman luas dalam bidang muzik.

"Muzik ini adalah sesuatu yang sangat subjektif dan kami menilai berdasarkan kriteria yang ditetapkan. Semua barisan juri yang mengadili tidaklah terlalu tua malah semuanya terbuka dan tahu dengan pelbagai genre muzik semasa.

Klik untuk gambar besar

"Saya bagi contoh walaupun tiada rapper dalam kalangan juri, tapi anda boleh tengok ada tiga lagu rap yang layak masuk ke AJL35. Daripada situ boleh tahu yang kami para juri memang sangat terbuka dengan semua genre dan kalau lagu itu layak, memang akan ada tempat untuk mereka di final," katanya.

Selain Azmeer, juri profesional yang mengadili SFMM35 terdiri daripada Fauzi Marzuki, Edrie Hashim, AG Coco, Ajai, Helen Yap dan Datuk Mokhzani Ismail.

Akui tidak dapat memuaskan hati semua pihak, Azmeer bagaimanapun berkata dia tetap menerima semua pandangan secara positif. Malah dia juga mendedahkan pernah menolak untuk menduduki kerusi panas itu, namun pihak stesen TV tetap mahukan khidmatnya atas beberapa sebab.

"Kalau nak tahu sebenarnya saya tak nak jadi ketua juri, tapi TV3 tetap mahukan saya menggalas tanggungjawab itu sebab mereka kata saya tegas daripada segi penjurian.

"Saya hanya buat kerja sahaja, saya pun sama macam orang lain mencari rezeki," ujarnya yang kini sedang mengikuti pengajian di peringkat Ijazah Kedoktoran (PhD) Muzik di Universiti Utara Malaysia (UUM).

Sebelum ini, penyanyi Datuk Hattan meluahkan ketidakpuasan hati selepas lagu 'Sakit' nyanyian Yonnyboii dan 'Sembah' (Naim Danial) tidak tercalon sebagai finalis AJL35. Menurut penyanyi tersebut, barisan juri sepatutnya perlu membuka minda untuk menerima sesebuah karya yang lebih baharu dan segar.

AJL35 menyaksikan lagu 'Aku Bidadari Syurgamu' nyanyian Aishah, 'Semalam' (Aina Abdul), 'Kau Sakiti' (Amir Masdi), 'Hutang' (Floor 88), '7 Nasihat' (Shiha Zikir, Kmy Kmo, Luca Sickta), 'Eh' (Zizi Kirana) dan 'Gundah' (Ernie Zakri) bakal berentap.

Turut layak ialah lagu 'Gila' (Kaka Azraff, Loca B, Noki), 'Jangan Khianati Aku' (Azlan & The Typewriter), 'Belenggu Rindu' (Datuk Jamal Abdillah dan Wany Hasrita), 'Hati' (Hael Husaini) dan 'Peluang Kedua' (Hael Husaini). AJL35 bakal berlangsung pada 7 Februari depan di Axiata Arena, Bukit Jalil.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN FIKIR PENGGANTI - ZIANA ZAIN MAHU FOKUS ANAK-ANAK

"Soal mencari pengganti atau teman baru, tidak pernah terfikir di benak fikiran. Buat masa ini saya hanya lihat diri saya dan anak-anak yang sentiasa berada di sisi," kata penyanyi Ziana Zain yang mengakui belum terfikir mencari pengganti selepas bercerai Julai lalu.

Ziana ketika ditemui berkata, fokusnya kini hanya tertumpu untuk anak-anak sahaja. Ditanya adakah dia sudah diintai atau ada yang cuba mengenalinya di akaun media sosial, Ziana memberitahu dia tidak ambil tahu perkara terbabit.

"Saya tak tahu dan tidak mahu ambil tahu. Malah saya tidak mahu berjumpa dengan sesiapa," ujar pelantun lagu 'Madah Berhelah' itu.

Sementara itu, Ziana yang sudah tamat tempoh edah mengakui bersyukur apabila dikelilingi dengan orang yang positif untuk dia terus kuat menjalani kehidupan.

Klik untuk gambar besar

"Kehidupan harus diteruskan. Bagi saya, kalau kita mengadu pada Yang Maha Esa selain berfikiran positif dan dikelilingi dengan orang yang baik, Insya-Allah perjalanan hidup kita akan dipermudahkan.

"Saya juga bersyukur mempunyai keluarga, adik beradik serta ibu bapa yang ceria. Jadi tidaklah terasa sangat kerana mereka sentiasa memberi saya semangat yang kuat untuk terus hidup," tuturnya.

Pada Julai lalu, Ziana yang popular dengan lagu Kemelut Di Muara Kasih sah bercerai talak satu dengan Armin Zaharin Ahmad Zambri di Mahkamah Rendah Syariah Shah Alam.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EKSKLUSIF: NOSTALGIA AZHAR SULAIMAN

Azhar Sulaiman, hero Malaya yang senantiasa cool dalam watak-wataknya. Seorang pelakon yang mempunyai pendidikan tinggi dan juga arkitek yang berjaya. Namun begitu, bagaimanakah wajah Azhar ketika masih kecil dan meningkat remaja? Istimewa untuk pelawat myartis, jom kita lihat nostalgia tersebut..!!

Biodata:
Nama Penuh  : Azhar Bin Sulaiman
Tempat Lahir : Bentong,Pahang
Bangsa          : Melayu
Bahasa          : Bahasa Inggeris, Bahasa Melayu
Kerjaya        : Pelakon, Pengacara, Penerbit TV, arkitek

Klik untuk imej besar...


DIANA & ZAMARUL MAKIN BAHAGIA, SAMBUT ANNIVERSARY KE-7

"Doakan kebahagian kami dunia dan akhirat amin," ujar Diana Rafar sempena ulang tahun perkahwinannya yang ke tujuh dengan Zamarul Hisham.

"7 Years, happy anniversary! Setiap dugaan dan ujian yang pernah kita lalui insya-Allah menjadikan kita lebih matang dalam menghabiskan sisa-sisa kehidupan kita. Syukur Allah kerana ujian yang telah Engkau berikan kepada kami menjadikan kami lebih matang dan mengenal erti perkahwinan.

"Love you Diana Rafar, lepas ini kalau nak bergaduh cepat-cepat plaster mulut ya. Bias masing-masing tak faham apa yang kita cakap. Tak puas hati tulis di kertas saja. Sayang awak ketat-ketat," ujar Zamarul pula di laman IGnya.

Untuk rekod, mereka mendirikan rumah tangga sejak 16 Mei 2009 dan dikurniakan seorang cahaya mata.

Tahniah diucapkan!

www.myartis.com - Foto: Diana & Zamarul IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAK PAKSA PELUK ISLAM - CINTA AKIM & STACY DAPAT RESTU KELUARGA

"Proses untuk memeluk agama Islam saya serahkan kepada Stacy kerana kalau hati dia telah dibuka, Insya-Allah dia dengan sendiri akan buat.

"Saya tidak letak sebarang tempoh atau paksaan untuk dia berbuat demikian. Biarlah datang dari hatinya sendiri," ujar Akim Ahmad mengenai Stacy selepas dia membuat pengakuan baru-baru ini bahawa penyanyi tersebut adalah kekasih hatinya.

"Jujurnya saya bukanlah tahu sangat tentang agama tetapi jika dia tanya perkara tentang solat, Al-Quran dan perkara-perkara mudah yang lain saya akan jawab.

Klik gambar untuk size besar

"Bukan tidak sudi untuk mengajarnya tetapi saya rasa tidak layak berbuat demikian dan sebaiknya dia belajar daripada ustaz atau ustazah," kata Akim sambil menjelaskan sepanjang berkawan dengan Stacy, wanita berkenaan sangat meminati Islam.

Menurut Akim lagi, dia berani membuat pendedahan cintanya itu selepas hubungan mereka mendapat restu daripada keluarga wanita berkenaan.

"Alhamdulillah keluarga kedua-dua belah pihak sangat positif dan tiada halangan untuk kami meneruskan percintaan ini sekaligus mendedahkannya kepada umum selepas tiga tahun kami berkawan.

"Restu daripada mereka juga membuatkan kami berani untuk terbuka dalam soal tersebut biarpun sebelum ini kami lebih berhati-hati," jelasnya.

Bagaimanapun, Akim atau nama sebenarnya Afiq Hakim Ahmad, 24, belum merancang untuk menamatkan zaman solo buat masa terdekat. Namun pada tahap ini, keluarga kedua-dua belah pihak tidak mempunyai halangan sekiranya mereka ingin berkahwin.

"Belum sampai seru lagi dan Insya-Allah jika ada jodoh antara kami berdua pasti akan diberitahu kepada semua.

"Keluarga pun sudah beri restu, tinggal lagi kami belum merancang ke arah tersebut," tambahnya dipetik sebagai berkata melalui MStar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - BAYI FASHA SANDHA MIRIP JEJAI

Pasti ramai yang sudah tahu bahawa bayi Fasha Sandha yang bakal lahir bila-bila masa sahaja mulai sekarang kemungkinan bayi lelaki. Malah... 3D scans yang dibuat oleh mereka juga jelas menampakkan wajah bayi tersebut yang agak mirip dengan Jejai.

Menurut Fasha, dia mahu anak lelaki kerana anak lelaki boleh menjaga ibu dan adik-beradiknya yang lain. Senang kata, anak lelaki tak dibawa lari oleh keluarga sang isteri... mungkin demikian pemikiran Fasha. Heh.

Klik untuk imej besar...


BILA FAUZI NAWAWI DIDAKWA 'MAIN KAYU TIGA'

Macam tak percaya bila membaca beberapa screenshot Blackberry Messenger (BBM) mengenai Fauzi Nawawi yang didakwa ada menyimpan kekasih lain. Antara dakwaan paling teruk ialah Fauzi ada menyebut tentang niat berkahwin lain kepada kekasih gelapnya menerusi BBM tersebut.

Tambah tukang gosip, Fauzi Nawawi berbuat 'angkara' sebegitu kerana isterinya Lisdawati lebih pentingkan ibu dan adik beradik sendiri berbanding Fauzi sendiri. Adoiii... berat tuduhan ni!

Bukan apa, sebenarnya sudah banyak kali Fauzi kena fitnah macam-macam... antaranya ialah isu video lucah yang didakwa kononnya Ida Nerina sedang 'buat wayang XX' dengan Fauzi. Tup..tup, sampai sekarang kesahihan dakwaan tersebut hanya tinggal 'omong' kosong yang tiada bukti sahih.

Fauzi dan Lisdawati...

Kemudian timbul pula cerita kononnya Zarina Ann Julie ada mendedahkan seorang pelakon lelaki mengajaknya berasmara dalam akhbar utama. Jika diselami artikel tersebut, pelakon lelaki itu dakwanya mempunyai isteri yang juga seorang pelakon.

Artikel tersebut juga mengambarkan Zarina selalu menjadi mangsa kepada lelaki-lelaki nakal di luar sana termasuklah si pelakon lelaki tersebut.

Rentetan daripada pendedahan itu, tersebarlah khabar angin melalui forum dan juga blog yang pelakon lelaki tersebut adalah Fauzi, suami kepada pelakon Lisdawati.

Kerana hangat telinga, Fauzi dan Lisdawati telah tampil dalam Melodi bagi menjelaskan isu tersebut. Menurut mereka, Zarina Ann Julie telah memutarbelitkan fakta. Situasi pada mulanya seperti Zarina teraniaya dan Fauzi seorang suami yang nakal, tiba-tiba menjadi sebaliknya.

Tidak cukup dengan kontroversi tersebut, timbul pula isu terbaru mengenai Fauzi tidak selesa untuk bergandingan bersama isterinya. Kata Fauzi, dia tidak mampu untuk menjadi orang lain di sisi isterinya apabila diberi peluang berlakon bersama.

"Kalau boleh, saya mahu elakkan daripada berlakon bersama isteri saya. Kalau selalu sangat berlakon bersamanya, rasa tidak selesa pula. Balik rumah kita sudah bertemu, kemudian di lokasi pula kita perlu membawa watak sebagai orang lain. Kalau selalu sangat berlaku, ianya akan jadi tak selesa," ujar Fauzi dipetik sebagai berkata.

Kesimpulannya... dunia artis memang penuh cabaran dan dugaan. Ada pihak suka melihat artis mendirikan rumahtangga, dan ada segelintir pihak pula suka melihat artis bercerai berai.

Blackberry Messenger (BBM) sebenarnya bukanlah satu bukti sahih untuk menuduh atau mendakwa seseorang itu sudah 'curang' atau 'selingkuh' (dalam bahasa Indonesianya). Sesiapa sahaja boleh menyamar atau meletak nama Fauzi Nawawi dalam BBM mereka untuk memperdayakan mangsanya.

Oleh yang demikian, selagi ia belum sahih atau belum keluar daripada mulut Fauzi atau isterinya sendiri... maka ia bolehlah dianggap 'fitnah' semata-mata. Harapan kita, moga gosip tersebut tidak benar dan rumahtangga mereka terus kukuh seperti sedia ada. Aminn..!

Screenshot yang didakwa milik Fauzi
Sumber gosip dan imej: Rotikaya


PUTERI SARAH MINTA SYAMSUL 'LEPASKAN', TAK RELA DIMADU: "MALUNYA YA ALLAH, SYAIKHUL & SUMAYYAH DAPAT AYAH MACAM NI"

"Kepada Mohd Shamsul, oleh kerana awak block saya sehingga sekarang dan tidak ajak berbincang, saya minta lepaskan saya kerana saya tidak rela dimadu," itulah tulis pelakon Puteri Sarah Liyana yang membuat pengumuman mengejutkan di laman Instagram miliknya selepas suaminya, Syamsul Yusof masih menyekat nombor telefonnya.

Bersama kapsyen tersebut, Puteri Sarah atau nama sebenarnya Puteri Sarah Liyana Megat Kamaruddin, turut memuat naik dua foto anaknya iaitu Syaikhul Islam, 6, dan Sumayyah, yang berusia empat tahun.

Nampaknya kemelut rumah tangga Puteri Sarah, 38, dan Syamsul, 39, sudah hampir mencapai kemuncak apabila pelakon itu menyatakan hasrat mahu menamatkan ikatan perkahwinan mereka kerana dia tidak rela hidup bermadu.

Klik untuk gambar besar

Puteri Sarah meluahkan rasa kesal apabila sehingga kini Syamsul masih mendiamkan diri dan tidak mahu berbincang menyelesaikan isu yang hangat diperkatakan.

Sehubungan itu, rata-rata netizen telah memberikan kata-kata semangat dan mendoakan agar urusan Puteri Sarah dipermudahkan.

"Semoga dipermudahkan buat Puteri Sarah, Allah bersamamu. Semoga kuat untuk diri sendiri dan anak-anak." - "Keputusan yang bagus Puteri Sarah, terus kuat," antara komen-komen netizen.

Sementara itu, menerusi Insta Story pula, Puetri Sarah berkata, dia cuba untuk tidak memberikan reaksi terhadap perkara yang sudah berlaku, namun terpaksa bersuara kerana ingin menyatakan rasa kecewa bagi pihak keluarga.

Perkongsian Sarah itu dipercayai merujuk kepada kenyataan yang telah dibuat oleh Syamsul Yusof sebelum ini. Dalam pada itu, Sarah turut memohon agar Syamsul tidak lagi menyakiti hati anak-anak dan berfikir dahulu sebelum membuat sebarang hantaran di media sosial.

"Orang jahil akan serlahkan kejahilannya. Walaupun dia disangka berilmu. Saya cuba untuk tidak memberikan reaksi kerana semuanya sudah berlaku. Tetapi saya rasa bertanggungjawab untuk memberitahu bahawa saya berasa kecewa dan malu bagi pihak anak-anak serta keluarga.

"Syaikhul dan Sumayyah sedang membesar dan saya tidak boleh sorok mereka daripada telefon pintar. Jangan sesekali menyakiti hati dan perasaan anak-anak. Berfikirlah sebelum membuat sebarang hantaran. Malunya ya Allah, Syaikhul dan Sumayyah dapat ayah macam ni," tuturnya.

Sebelum ini, menerusi Instagram, Syamsul berharap kedua-dua isterinya iaitu Puteri Sarah dan Ira Kazar bertenang dan banyakkan bersabar berdepan ujian hubungan mereka.

Untuk makluman, Syamsul dan Sarah berkahwin pada 8 Mac 2014 dan hasil perkahwinan itu, mereka dikurniakan sepasang cahaya mata. Pada Jumaat lalu, Syamsul membuat kejutan apabila mengumumkan telah bernikah kali kedua dengan Ira Kazar di Thailand dan berwakil walikan ayahnya, pelakn veteran Kazar Saisi.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANTAR ANAK KE MADRASAH - ALONG CHAM MAAFKAN BEKAS ISTERI, BAGI MELAWAT

Memilih untuk menghantar anaknya, Ahmad Danial yang berusia tujuh tahun mendapat pendidikan agama di sebuah madrasah di Johor Bahru, pelawak Along Cham berkata, dia mahu anaknya kuat untuk berdepan segala cabaran yang bakal ditempuhi pada masa hadapan.

"Saya mahu dia dapat ilmu seimbang dua dan akhirat sebagai bekalan besar nanti. Kita tahun dunia sekarang penuh cabaran terutama apabila ada media sosial. Saya mahu dia kuat bila berdepan dengan masalah.

"Dia pun semakin membesar dan saya pasti satu hari nanti dia akan tahu sejarah perpisahan saya dan ibunya yang ada di Internet. Saya nak dia kuat bila tahu perkara itu," ujarnya.

Sementara itu, Along atau nama sebenarnya Muhammad Nizamuddin Ahmad, 35, memberitahu, dia sudah memaafkan dan tidak menyimpan sebarang dendam terhadap bekas isterinya, Zila Seeron. Katanya, dia sentiasa menginggatkan anaknya bahawa wanita itu adalah ibu kandung dan wajib untuk dihormati.

Klik untuk gambar besar

"Saya dah maafkan dia dan mulakan kehidupan baharu. Anak bawah jagaan saya tapi dia boleh datang bila-bila masa untuk tengok. Saya pun sentiasa cakap dekat Danial apa pun yang berlaku syurga di bawah kaki ibu," tuturnya.

Untuk makluman, Along mendirikan rumah tangga dengan penyanyi yang juga bekas bintang Akademi Fantasia musim ke-4 (AF4) itu pada 23 Januari 2010. Hasil perkahwinan itu, mereka dikurniakan seorang anak lelaki, Ahmad Danial.

Pada 13 Ogos 2016, Zila, 30, telah ditahan sepasukan pegawai penguatkuasa, Jabatan Agama Islam Wilayah Persekutuan (JAWI) atas tuduhan khalwat. Kemudian, pasangan ini mengambil keputusan bercerai talak satu pada 29 Ogos 2016.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITEGUR NAMPAK PERUT KETIKA MENARI TIKTOK - INI RESPON SHALMA ELIANA

Penyanyi Shalma Eliana, 20, menerusi laman Instagram (IG) miliknya baru-baru ini telah berkongsi sebuah video yang telah mengundang teguran netizen. Semuanya gara-gara rakaman video dirinya menari TikTok dan Eliana menyarungkan baju yang menampakkan bahagian perutnya: "Walked in the house. Haha saya rasa menari adalah hobi terbaru saya sekarang lol," tulisnya sebagai kapsyen.

Menjengah di ruangan komen, rata-rata pengikutnya meninggalkan komen berbaur teguran kerana menyifatkan imej Eliana tidak manis dipandang orang ramai. Namun, terdapat komen yang menjadi perhatian Eliana sehingga membuatkannya memberikan respon: "Baik tak payah pakai baju," tulis seorang netizen. Eliana tidak berdiam diri malah terus menjawab: "Awak pasti?" balasnya.

Namun terdapat juga yang memuji bentuk badan Eliana yang menjadi idaman golongan wanita. Eliana merupakan teman rapat kepada penyanyi, Ismail Izzani dan keakraban mereka terserlah apabila kedua-duanya sering memuatnaik foto bersama di IG.

Klik untuk gambar besar

www.myartis.com / Sumber & foto: Astro Gempak & Shalma Eliana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU KERJA TERTANGGUH - SYAFIQ YUSOF TANGGUH PEMBEDAHAN

Kerana sayangkan kerja seni yang masih banyak tertangguh, anak kepada penerbit, Datuk Yusof Haslam iaitu pengarah muda, Syafiq Yusof, 23, gigih melawan penyakit apendiks dihadapinya.

Syafiq yang juga merupakan adik kepada pengarah Syamsul Yusof itu dimasukkan ke Hospital Tawakal Kuala Lumpur, Sabtu lalu, selepas mengalami kesakitan pada bahagian perut.

Menurut Yusof, anaknya itu memohon supaya dibenarkan keluar daripada hospital lebih awal dan bertahan dengan pengambilan ubat buat sementara waktu.

"Syafiq akan dikeluarkan hari ini (semalam) selepas keadaannya bertambah baik. Mungkin juga dia terlalu risaukan kerjanya, termasuk proses akhir suntingan CGI untuk filem Disolusi, yang akan menemui penonton September depan.

"Pada masa sama, dia sedang melakukan pasca produksi untuk filem KL Special Force.

"Sepatutnya, Syafiq perlu menjalani pembedahan membuang apendiks yang tumbuh pada bahagian pundi hempedu, tetapi dia meminta prosedur itu ditangguh seketika dan yakin mampu bertahan dengan pengambilan ubat.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"Jika pembedahan dilakukan, setidak-tidaknya dia kena berehat selama sebulan atau dua. Secara tidak langsung, kerjanya akan tertangguh," ujarnya dipetik sebagai berkata.

Yusof bagaimanapun berkata, sebagai bapa sudah tentu beliau risau keadaan anaknya dan bersedia menangguh seketika jadual tayangan filem berkenaan.

"Jujurnya, saya tidak kisah sama ada filem itu siap atau tidak, sebaliknya saya mahu melihat dia sihat. Justeru, saya menasihatkan dirinya, jika dalam masa terdekat sakitnya datang semula, pembedahan harus dilakukan segera," jelasnya.

Sumber: Berita Harian
Foto: Syafiq IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


5 GAMBAR - SEKITAR MAJLIS AQIQAH & SAMBUTAN HARI LAHIR ANAK NABIL AHMAD

Majlis aqiqah untuk Leyla Medyna dan sambutan hari lahir anak pertama Nabil Ahmad iaitu Naera Mikayla telah diadakan semalam di Yayasan Seni, Jalan Ritchie, Ampang.

Difahamkan, majlis aqiqah dan cukur jambul tersebut telah diadakan pada waktu pagi manakala sambutan hari lahir telah diadakan pada sebelah petang.

Majlis yang diadakan secara sederhana itu telah dihadiri oleh rakan artis dan kelab peminat Nabil.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


IBU CHEF WAN ADA KANSER PAYU DARA: "KENA KUAT... SAYA AKAN MENJAGA & MERAWAT SEHINGGA AKHIR HAYATNYA"

Menerusi satu entri yang dimuat naik di laman Instagram, cef terkemuka negara iaitu Chef Wan telah menyampaikan sebuah khabar yang kurang baik mengenai ibunda tercinta yang dipanggil Che Ani.

Dalam status tersebut, Cef Wan menuliskan beliau membawa ibunya, Noraini Abdullah ke sebuah hospital swasta untuk menjalani ujian memmogram sebelum disahkan menghidap kanser payu dara.

"Saya ke Hospital Gleneagle semalam bawa emak untuk buat memmogram (x-ray untuk bahagian dada) untuk kesan dan diagnos kanser buah dada. Saya terkejut bila Doktor temui dua ketulan besar dan dah merebak ke bahagian kelenjar limfa (lymph nodes)," tulis Cef Wan.

Menurut Cef  Wan lagi, setiap kali dia memandikan dan menyabun badan ibunya, ibunya meminta supaya dia melakukannya secara perlahan-lahan kerana berasa sakit. Klik untuk gambar besar

"Setelah beberapa hari, saya nak ketahui sama ada kesakitan tersebut adalah ketulan. Jadi saya minta emak baring, saya guna tiga jari dan cuba rasa ketulan tersebut.

"Bila saya tekan jadi lebih dalam, saya dapat rasa satu ketulan bulat yang besar sama ada tisu yang mengeras atau mungkin isi badannya. Saya sangat terkejut," ceritanya.

Biarpun bukan seorang doktor, Cef Wan mengakui dia banyak membaca artikel tentang kanser payu dara dan ada ketikanya dia turut dijemput ke majlis-majlis kesedaran kanser seluruh negara untuk melakukan demo masakan.

"Hari berikutnya saya terus bawa emak jumpak doktor dan jantung saya gugur mendengar berita yang selalu didengari daripada kawan-kawan, ibu mereka di dalam filem dan sekarang giliran emak pula.

"Doktor mahu saya bawa emak pada Isnin nanti untuk buat CT Scan bagi mendapat maklumat lebih tepat jika kanser tersebut merebak ke bahagian lain pada badannya," kata Cef Wan.

Walau bagaimanapun, menurut Cef Wan, doktor memberitahu keadaan ibunya mungkin tidak baik memandangkan umurnya dan saiz tumor yang besar tidak membolehkan ibunya untuk melakukan chemotheraphy atau pembedahan.

"Nak buat biopsy pun macam tak ada point sebab tentunya menyakitkan untuk emak kerana tumor tersebut dan membesar. Apa yang boleh dibuat adalah memberikan ubat untuk cuba mengecilkan tumor tersebut.

"Walaupun saya sangat sedih untuk emak dan keluarga, tetapi saya kena kuat untuk menerima cabaran ini dan menghadapi sehingga ke akhirnya.

"Paling penting saya akan menjaga dan merawat emak sebaik mungkin yang saya dapat lakukan, mencurahkan segala kasih sayang dan memberikan ketenangan kepadanya sehingga ke akhir hayatnya.

Cef Wan kemudian turut melahirkan rasa syukur kerana diberi kesempatan oleh Allah untuk menjaga ibunya yang tercinta.

"Dia pasti akan pergi juga. Dalam masa dua minggu, emak akan menyambut usianya yang ke 89 tahun," tulis Cef Wan yang mengakui dia tidak dapat tidur sepanjang malam.

www.myartis.com / Sumber & foto: Astro Gempak & Instagram Chef Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRI ZAMAN DUDA 22 DISEMBER INI - IBU TUNGGAL ANAK TIGA PILIHAN ISSEY

"Insya-Allah saya akan melangsungkan majlis akad nikah diKota Bharu, Kelantan pada hari Ahad, 22 Disember ini. Saya dah lama kenal dengan bakal isteri sejak sekolah dan sudah merancang lama untuk berkahwin dan ini masa paling sesuai untuk saya tamatkan zaman duda. Dia seorang ibu tunggal mempunyai tiga orang anak dan kematian suami dua tahun lepas kerana kemalangan.

"Apabila tengok kawan-kawan ada anak bini, saya pun rasa nak jugalah ada keluarga dan hari ini saya umumkan tentang perkara itu," demikianlah kata penyampai radio Suria FM, Iseey Titan atau nama sebenarnya Fazlisham Mat Hussin, 32, yang mendedahkan dia bakal menamatkan zaman duda dengan seorang ibu tunggal, Noor Aimi Jamel yang merupakan kenalan lamannya di Kelantan pada 22 Disember ini.

Issey membuat pengumuman istimewa itu semasa mengendalikan segmen Team Pagi Suria bersama seorang lai penyampai iaitu Fizi Ali pada pagi Khamis. Berita gembira itu turut mengundang rasa sebak dan membuatkan Fizi hampir menitiskan air mata.

Sebelum ini, menerusi laporan sebuah akhbar baru-baru ini, Issey yang sudah tiga tahun menduda mengakui sedang mengenali hati budi seorang wanita yang dirahsiakan identitinya. Terdahulu, Issey pernah mendirikan rumah tangga dengan Syuhadaa Syafiqqa Abdul Rashid pada 19 Mac 2015, namun bercerai pada 21 Ogos 2016.

Klik untuk gambar besar

www.myartis.com / Sumber: mStar & Instagram Issey Titan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT BIRTHDAY BERSAMA - ISMAIL IZZANI BERCINTA DENGAN SHALMA ELIANA?

Penyanyi Ismail Izzani baru-baru ini telah berkongsi foto menyambut ulang tahun kelahiran kakaknya bersama ahli keluarga yang lain. Namun sekeping gambar lagi iaitu Ismail bersama Shalma Eliana itu telah mengundang pelbagai spekulasi netizen.

"FALA's Birthday celebration !!!! 💙🦄 God bless you sister ✨," tulis Ismail secara ringkas sebagai kapsyen.

Bagaimanapun, netizen menilai foto mesra itu bukan hanya sekadar berkawan. Malah ada segelintir pengikut gembira melihat kemesraan Ismail dan Eliana dan mendoakan jodoh mereka berdua.

Klik untuk gambar besar

www.myartis.com / Sumber & foto: Astro Gempak & Instagram Ismil Izzani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MOHON JANGAN SEBARKAN FITNAH..." - SHUIB NAFI KENALI WATIE KETIKA ARWAH SARAH MASIH HIDUP

"Video tular yang kononnya saya bermain golf dengan dia adalah tidak benar sama sekali. Video itu dirakam pada 2021 dan ketika itu saya belum bermain golf lagi.

"Saya tak nak disebabkan isu ini orang cakap rupa-rupanya ketika Sarah ada (hidup) saya sudah berkawan dengan orang lain. Saya tak pernah buat macam itu. Kalau nak cakap lama ke saya kenal Watie, jawapan saya tidaklah lama sangat.

"Saya mohon jangan sebarkan fitnah yang tidak betul. Kesian kepada saya dan anak-anak kerana mereka juga sudah pandai membaca," jelas pelawak dan penyampai radio, Shuib yang menafikan dirinya sudah mengenali wanita bernama Watie ketika masih bersama Allahyarham isterinya, Siti Sarah.

Kata Shuib, dia berharap orang ramai tidak membuat sebarang spekulasi atau fitnah yang akan menjejaskan maruah keluarganya.

Klik untuk gambar besar

Menurutnya, dia bersyukur kehadiran Watie disenangi oleh anak-anaknya dan secara tidak langsung dapat menjaga kesihatan mental mereka.

"Anak-anak saya memang sudah kenal saya. Gambar yang tular itu bukan pertemuan pertama mereka. Alhamdulillah mereka selesa dan gembira. Sekarang ini saya sangat mementingkan kesihatan mental anak-anak kerana saya faham keadaan mereka yang perlukan seorang wanita.

"Setiap kali ada benda baik seperti sekarang ini saya akan raikan bersama anak-anak. Kadangkala saya pun tak tahu apa yang terbaik tapi setiap yang baik kami cuba raikannya," katanya.

Terdahulu, Shuib atau nama sebenarnya Shahmira Muhammad, 38, mengesahkan sedang berkawan dan mengenal hati budi seorang wanita bernama Watie.

Untuk makluman, Shuib mendirikan rumah tangga dengan penyanyi Allahyarham Siti Sarah pada Februari 2011. Pada 9 Ogos 2021, Sarah menghembuskan nafas terakhir di Hospital Universiti Kebangsaan Malaysia selepas bertarung nyawa akibat C0V1D.

Sebelum meninggal dunia, Sarah sempat melahirkan anak keempatnya yang diberi nama Ayash Affan melalui pembedahan tanpa sedar. Selain Ayash, pasangan itu memiliki tiga cahaya mata lain iaitu Uwais Alqarni, Dzahira Talita Zahra dan Ariq Matin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING DIEJEK - PELAKON CILIK, RYKARL ISKANDAR BERHENTI SEKOLAH

Pelakon cilik, Rykarl Iskandar, 10, memberitahu bahawa dia sudah berhenti belajar di sekolah sejak awal tahun lalu.

Menurut Rykarl, dia mengambil keputusan tersebut kerana dia tidak tahan diejek oleh rakan-rakan sekolahnya sehingga menggangu konsentrasi pembelajaran hanya kerana dia seorang pelakon.

Rykarl yang bersekolah di Sekolah Rendah Islam Seri Pintar Al-Amin, Bandar Sunway dekat sini meneruskan pembelajaran secara 'home schooling'

Klik gambar untuk size besar

"Saya sering menjadi mangsa ejekan rakan-rakan di sekolah hanya kerana saya seorang pelakon sehingga menyebabkan fokus saya terhadap pelajaran terganggu.

"Atas sebab itu saya berhenti sekolah dan belajar secara 'home schooling' sejak awal tahun ini," ujar Rykarl dipetik sebagai berkata.

Walaupun pada mulanya Rykarl agak kekok belajar dari rumah tapi Rykarl berusaha membiasakan dirinya.

Tambah Rykarl, kaedah itu dia mampu membahagikan masa terhadap kerjayanya sebagai pelakon dan pelajaran tanpa perlu bimbang tidak dapat hadir ke sekolah jika sibuk di lokasi penggambaran.

"Guru akan datang ke rumah tiga kali seminggu dan kadang-kala lebih dari itu untuk mengajar saya walaupun pada awalnya sedikit kekok.

"Alhamdulillah pembahagian masa juga semakin terurus kerana belajar di rumah lebih fleksible bersesuaian dengan jadual penggambaran," jelasnya.

Dalam perkembangan lain, Rykarl kini sedang sibuk di lokasi drama bersiri terbaharunya berjudul 'Karipap Cinta'.

Dia juga calon top 5 Festival Filem Malaysia ke 27 (FFM 27 ) yang bakal berlangsung pada 5 September depan bagi kategori Pelakon Kanak-Kanak Terbaik menerusi filem Lelaki Harapan Dunia.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA NETIZEN 'USIK' SHARNAAZ YANG RISAUKAN AZIRA SHAFINAZ 'BERJEMUR'

Baru-baru ini menerusi perkongsian di laman Instagram, penyanyi dan pelakon Azira Shafinaz memuat naik gambarnya yang sedang berada di tepi pantai. Pada ruangan kapsyen Azira berkata: "Bawak diri jap.

Menariknya, pada ruangan komen, pelakon Sharnaaz Ahmad ada meninggalkan respon: "Panas tu cik kak, gelap satgi". Respon Sharnaaz itu mendapat perhatian netizen yang tampil mengusik pelakon itu.

"Tak fahamlah mamu, try masuk meminang." - "Sekali yang ambik gambar tu mamu jugak." - "Gelap pun mamu sayang," antara komen-komen netizen dengan terhibur dengan

Klik untuk gambar besar

Terdahulu, Sharnaaz dan Azira digosipkan sedang menjalani hubungan istimewa. Bagaimanapun, masing-masing tidak mengaku tentang gosip yang bertebaran itu.

Menerusi beberapa kenyataan yang pernah dikeluarkan sebelum ini, Sharnaaz berkata, dia tidak mempunyai apa-apa hubungan istimewa. Cuma, dia masih dalam proses mengenali kerana mahu mencari yang terbaik.

Kata Sharnaaz lagi, yang terbaik itu bukanlah untuk dirinya, tetapi untuk Jebat dan masa depan anaknya, Jebat Jayden Ahmad.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCHA DAN AWAL DATING?

Kalau benarlah bagai dicanang yang Scha dan Awal Ashaari dating di Curve, Mutiara Damansara, Petaling baru-baru ini... maka ia pastinya menyamai gossip dating antara Fahrin dan pelakon Hotel Mania yang hangat diperkatakan sekarang.Malah istilah teman tapi mesra dan makan suap-suap antara Scha dan Awal seperti yang kononnya dilihat seorang peminat, sememangnya menambahkan lagi tanda tanya. Kalau sekadar kawan, tak kan sampai begitu sekali?Apa-apapun, hanya mereka berdua sahaja yang tahu setakat mana perhubungan tersebut. Teman hidupkah, rakan baik sahajakah... atau sekadar teman tapi mesra yang sering dikaitkan pada artis kita hingga sesetengahnya berakhir di ranjang... Allahulam!Bukti gambar adegan dating antara Scha & Awal...(\__/)(='.'=)(")_(")www.myartis.com 2010


PSY - GANGNAM STYLE HAMPIR CECAH 1 BILLION PENONTON

PSY - GANGNAM STYLE kini hampir 1 billion tontonan dan menjadi video paling ramai pelawat di seluruh dunia mengikut ranking Youtube bagi tahun 2012. Siapa sangka penyanyi yang tak handsome dari Korea ini mampu menawan hati seluruh penduduk dunia dengan tarian kelam kabut dan aksi perut buncitnya.

Persoalannya kini, mampukah penyanyi kita menjadi seperti PSY untuk menawan hati pendengar seluruh dunia yang sememangnya tanpa sempadan? Kerana soal bahasa bukan lagi alasan untuk tidak popular diseluruh dunia, tetapi soal kualiti lagu dan muzik video yang diketengahkan. Tak gitu?


HABISLAH AQASHA TAK LEH CARI MAKAN..!!

"Aku respek brader ni. 1 shot. 1 take," komen Aqasha terhadap klip video melalui Youtube seorang peminatnya dari Kajang, Selangor.

Apa yang menarik, nyanyian peminat tersebut yang menggelarkan dirinya Sam3jo itu memang 'boleh tahan' dan mencuri perhatian Aqasha sendiri. Lebih lucu lagi, klip video itu hanya dirakamkan dalam sebuah kedai yang membeli emas dan surat pajak di kawasan Kajang... he he..!

Jom tonton...


BILA FASHA SANDHA & JEJAI BARING-BARING

Mungkin agaknya ada segelintir pembaca yang rasa jemu dan meluat bila terlalu kerap disajikan cerita atau gambar Fasha Sandha. Tapi percayalah... myartis bukan peminat setia Fasha atau dibayar oleh artis tersebut untuk menyiarkan cerita dan gambar-gambarnya... ha ha!

Tapi gambar yang ini sememangnya agak 'rare' apabila Fasha dan Jejai seolah baring sekatil dengan pandangan cukup ghairah. Lebih menarik, Fasha juga meletakkan 'captions' di gambar tersebut dalam facebooknya berbunyi 'Precious Moments With Prince Charming'.

Klik untuk imej besar...

Persoalannya sekarang, bilakah mereka mahu menamatkan teka-teki tarikh perkahwinan yang berlegar dikalangan peminat mereka? Atau mungkinkah mereka sekadar mahu 'main-main' sahaja bagi mencari publisiti murahan yang pastinya mengecewakan ramai pihak.

Dalam hal ini, bukankah lebih baik mereka ikut jejak langkah Yusry dan Lisa Surihani? Buat apa nak main tarik tali jika hati memang dah suka? Bak kata Nabil Raja Lawak..."Lu fikirlah sendiri"..!

Soalan kuiz: mungkinkah Jejai masih berminat
dengan Fasha sekiranya wajah Fasha seperti ini?
Gambar diambil daripada filem terbaru 'Penanggal' lakonan Fasha.


VIDEO MENARIK - BILA NORA DANISH JATUH PARIT

Kelakar pulak bila menonton video yang dimuat naik oleh Nora Danish ini. Lebih menarik, video ini mendapat lebih 20 ribu likes daripada peminatnya yang merasa aksi tersebut agak lucu bila mana Nora terhumban dalam parit.

Untuk info, Nora melakonkan babak tersebut semasa penggambaran filem ‘Suamiku Jatuh Dari Langit‘. Ha ha... memang real!

Jom tengok!

KLIK DI SINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ENGGAN JUMPA MUFTI - SAFIEY BIMBANG KECAMAN, DILABEL PENUNGGANG AGAMA

Mengenai jemputan Mufti Wilayah Persekutuan, Datuk Seri Dr Zulkifli Mohamad Al-Bakri yang ingin mengadakan pertemuan untuk berkongsi pandangan dan mahu membantu demi kebaikan bersama, usahawan kosmetik, Safiey Illias akhirnya memberikan respon beliau.

Kata Safiey menerusi laman Instagram milinya, bukannya beliau tidak mahu bertemu dengan mufti tetapi beliau bimbang akan menerima kecaman dan dilabelkan sebagai penunggang agama ataupun sekadar ingin meraih publisiti murahan.

Masyarakat juga akan memberikan tekanan dan menjangkakan beliau akan kembali berubah kepada fitrah sebagai lelaki selepas bertemu dengan mufti.

Langkah untuk memulakan perubahan ada kalanya memang sukar. Kita doakan agar satu hari nanti pintu hati Safiey terbuka untuk bertemu dengan ilmuan agama itu.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ANAK KEDUA NONISWARA PEROLEH 9A DALAM SPM

"Alhamdulillah, semestinya sebagai ibu, saya berbangga, sebak dan gembira. Tiada kata-kata yang sesuai untuk menggambarkan kegembiraan ini melihatkan kejayaan seorang anak," kata dramatis Noniswara Baharudin, 48, yang berbangga dengan kejayaan anak keduanya.

Anak kedua Nonis, Nur Erysha Emyra Zakaria, 18, telah berjaya meraih keputusan cemerlang 9A dalam peperiksaan Sijil Pelajaran Malaysia (SPM) yang diumumkan pagi semalam.

Erysha yang juga pelajar Sekolah Menengah Kebangsaan Aminudin Baki itu mendapat A bagi subjek Bahasa Melayu, Bahasa Inggeris, Sejarah, Matematik, Matematik Tambahan, Sains, Prinsip Perakaunan, Ekonomi dan Pendidikan Islam.

Klik untuk gambar besar

Kata Nonis, pencapaian itu adalah hasil sikap remaja itu sendiri yang amat berdisiplin di bidang akademik.

"Erysha anak yang berdisiplin dalam akademik. Saya tidak perlu bersusah payah hendak memaksanya, sebaliknya dia sendiri tahu apa yang perlu dibuat. Jujurnya, bukan dia seorang saja, anak-anak saya yang lain juga begitu," tuturnya.

Tambah Nonis, Erysha merancang untuk mengikuti kursus dalam bidang perakaunan di universiti tempatan terlebih dulu sebelum melanjutkan pengajian ke United Kingdom.

Ditanya apakah hadiah bakal diberikan kepada Erysha, kata Nonis, beliau belum lagi memutuskan mengenai perkara itu.

"Setakat ini, Daddy dia yang sudah berjanji untuk membelikan kereta Mini Cooper untuk Erysha jika dia cemerlang dalam SPM.

"Cuma, setakat ini dia belum lagi meminta apa-apa hadiah daripada saya," ujarnya yang mempunyai dua lagi cahaya mata iaitu Naveer Mihshon Zakaria, 22 dan Nazeer Danish, 10.

Sumber: Berita Harian

Foto: Noniswara IG & Erysha Emyra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAMARAN PADA AMELIA HENDERSON DIANGGAP SEPERTI IKUT BUDAYA BARAT - AEDY ASHRAF 'KUNCI MULUT'

"Berkaitan kisah peribadi saya tidak mahu komen," itulah kata pelakon Aedy Ashraf secara ringkas yang memilih untuk 'mengunci mulut' berhubung isu tindakannya melamar aktres Amelia Henderson untuk dijadikan kekasih secara terbuka di khalayak ramai baru-baru ini mengejutkan ramai.

Baru-baru ini, nama Aedy atau nama sebenarnya Mohammad Addy Ashraf Rosmadi, 29, dan Amelia, 27, trending di media sosial apabila video aktor berkenaan melutut dan membuat lamaran untuk menjadi kekasihnya viral di TikTok. Momen itu berlaku ketika kedua-dua mereka hadir memeriahkan festival makanan yang berlangsung di Bukit Jalil.

Namun jika dilihat di media sosial, rata-rata tidak senang dengan perlakuan berkenaan kerana beranggapan ia seperti mengikut budaya barat. Tambahan pula lamaran itu hanya untuk dijadikan kekasih.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH TANPA KEBENARAN - AERIL ZAFREL DIDENDA RM1,000, WAWA ZAINAL RM800

Akibat nikah tanpa kebenaran Pendaftar Nikah, Rujuk dan Cerai menurut Seksyen 40(2) Enakmen Undang-Undang Keluarga Islam Negeri Selangor, pelakon Aeril Zafrel, 26, didapati bersalah oleh Mahkamah Rendah Syariah Daerah Petaling, Selangor semalam atas kesalahan melakukan pernikahan tanpa kebenaran.

Pelakon tersebut telah dikenakan hukuman denda sebanyak RM1,000 atau penjara selama dua bulan sekiranya gagal membayar denda. Sementara isterinya, pelakon Wawa Zainal, 22, yang turut mengaku bersalah bersubahat atas kesalahan sama didenda RM800 atau penjara sekiranya gagal membayar denda.

Wawa atau nama sebenarnya Nur Hawa Zainal Abidin, didakwa melakukan kesalahan berkenaan mengikut Seksyen 134 (subahat) Enakmen Undang-Undang Keluarga Islam Negeri Selangor 2003.

Kedua-dua pasangan itu diwakili Peguam Syarie, Mohd Aizan Md Idrus manakala pertuduhan dibuat Pendakwa Syarie, Khafizah Ahmat Khairi.

Menurut pertuduhan, Aeril dan Wawa melakukan pernikahan tanpa kebenaran pada 25 Februari 2012 di sebuah rumah beralamat 2, Lorong 7A, Taman Datuk Harun, Petaling Jaya kira-kira pukul 8 malam.

Sementara itu, bapa angkat Aeril, Wahap Raub yang turut dituduh bersubahat dalam kes berkenaan turut dikenakan denda sama seperti Wawa.

Dua lagi tertuduh iaitu bapa Wawa iaitu Zainal Abidin Sulong yang bertindak sebagai wali dan Salim Asari tidak menghadirkan diri kerana berada di Sabah.

Namun begitu, Aeril dan Wawa bernikah buat kali kedua dengan kebenaran pada 4 Februari tahun lalu dan dikurniakan seorang cahaya mata Ahmad Fakharuddin Attar yang kini berusia 15 bulan.

Sumber: mStar

   _______________________________________

Beriklan dengan kami di laman hiburan
berbahasa melayu pertama di Malaysia.
Tempat adalah terhad!!
KLIK DI SINI UNTUK INFO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BUKA IG ANAK: "SORRY THIS MOMMY IS OVERPROTECTIVE, CAUSE....." - NINA NADIRAH

Bintang program realiti Akademi Fantasia (AF) 2014, Nina Nadira telah memilih untuk membuka akaun Instagram (IG) khas buat anak sulungnya, Nina Lilyanna di atas permintaan ramai.

Namun begitu, Nina mengingatkan kepada pengikut IG anaknya supaya tidak meninggalkan sebarang komen negatif di ruangan entri tersebut.

"My precious Lily ; We were a bit hesitant to have her own insta profile but many of you requested and i think it would be nice to share w you guys how our beautiful little Lily blossoms ❤.

"Sorry this mommy is overprotective, cause any negative comments or makcik makcik bawang trying to be smart will be blocked 🙅🏻♀ So here it goes : @ninalilyanna 💕 (Swaddle by : @bebiesf)," tulisnya.

Klik untuk gambar besar

Dengan menggunakan nama id @ninalilyanna, foto pertama bayi comel itu telah dimuat naik semalam. Nina berkongsi perkara tersebut di akaun IG miliknya.

Menerusi ruangan komen foto-foto berkenaan, rata-ratanya memuji keindahan nama dan kecomelan anak aktres tersebut. Selain pujian, mereka juga turut mendoakan agar Lilyanna membesar dengan sihat dan menjadi anak yang solehah.

Terdahulu, Nina dan suaminya, Ahmad Farhan mendirikan rumah tangga pada 29 Julai 2017 dan pasangan ini menerima cahaya mata perempuan pada 31 Mac lalu.

www.myartis.com / Sumber & foto: Astro Gempak & Instagram Nina Nadirah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENYANYI NOMAD SELAMAT BERGELAR SUAMI SEMALAM

"Saya bertunang dengan Farah Wahida Hassan pada 12 Mei lalu dan akad nikah kami berlangsung pada pagi 13 Mei (semalam). Mas kahwin pula sebanyak RM13,000.

"Segala persiapan perkahwinan di saat akhir berjalan dengan lancar. Alhamdulillah syukur," kata penyanyi lagu 'Tetap Menantimu', Nomad, 35, yang memaklumkan, dia selamat melangsungkan pernikahan dengan wanita pilihannya, Farah Wahida Hassan, 40, semalam, sehari selepas bertunang kelmarin.

Berkongsi menerusi mesej di kiriman WhatsApp yang dikongsikan kepada syarikat pengurusannya, Indigital Music, Nomad atau nama sebenarnya, Nur Mohd Alieff Ayub meluahkan rasa syukur dirinya kini sudah bergelar suami walaupun berasa sedikit janggal apabila kini dipanggil suami kepada Farah Wahida.

Ditanya mengenai pendekatannya yang tidak berkongsi kisah percintaan dengan isteri, Nomad berkata, apa yang berkaitan kisah dirinya yang tidak pasti lagi, lebih baik tidak dihebahkan lebih awal.

Klik untuk gambar besar

"Bagi saya, apa benda yang belum pasti berkenaan dengan kisah hidup saya terutama dari segi percintaan saya tak akan dedahkan. Saya rasa bila dah sah, baru saya akan 'reveal' (mendedahkan). Ada beberapa perkara kalau dalam hidup saya kalau ada sesuatu sepatutnya saya akan kongsi, saya kongsikan.

"Tapi, kalau ada yang tak perlu dikongsikan. Saya rasa tak perlu kongsikan," kata Nomad yang pernah menyepi seketika selama lima tahun daripada industri hiburan, sebelum muncul semula pada 2020 lalu apabila tampil menyertai Gegar Vaganza musim ketujuh (GV7) pada tahun itu yang mendapat perhatian ramai.

Terdahulu, kisah perkahwinan Nomad diketahui media selepas hantaran beberapa foto dan video majlis resepsi yang berlangsung di Kedah itu dikongsikan penerbit drama, Fadzil Teh di laman Instagram berserta ucapan tahniah kepada pasangan pengantin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO LUCAH 'SYAFIQ KYLE' TERSEBAR - KINI DIJUAL RM20

Jika beberapa bulan tersebar gambar kemaluan kononnya milik pelakon Zul Ariffin... terkini tular pula video tidak senonoh pelakon drama bersiri 'Nur' iaitu Syafiq Kyle.

Sejak malam Ahad, pengguna Twitter mula membicarakan video berkenaan apabila ia disebarkan menerusi laman sosial itu.

Menerusi video tersebut, terlihat individu mirip Syafiq Kyle melakukan perkongsian sembang video bersama seorang wanita dikenali sebagai Mira.

Ia turut menyaksikan lelaki berkenaan sedang berbual tentang perkara yang tidak senonoh selain dia mengajak wanita itu untuk melakukan hubungan seks sekiranya mereka berjumpa.

Klik untuk gambar besar

Video berdurasi kira-kira dua minit itu mula tersebar dan menjadi perbincangan hangat termasuklah ada pihak yang berhasrat menjual versi penuh kepada netizen.

Terdapat pemilik akaun Instagram turut mendakwa memiliki dua lagi video sambungan dan menawarkan untuk dijual kepada sesiapa yang berminat dengan harga RM20.00

Sementara itu, rata-rata peminat mula meminta penjelasan daripada aktor berkenaan tentang kesahihan video tersebut.

Namun, setakat ini pelakon Syafiq masih belum memberi sebarang kenyataan berkaitan perkara tersebut walaupun ruangan komen di Instagram miliknya dan juga Twitter mula dihujani dengan pelbagai persoalan.

Video berkenaan turut memaparkan Syafiq memegang alat sulitnya untuk dipertontonkan kepada wanita berkenaan.

Kami harap ini adalah satu kebetulan sahaja kerana pastinya ramai peminat Syafiq yang kecewa jika pelakon kesayangan mereka berperangai sebegini.

Siapa tahu itu cuma pelanduk dua serupa sahaja ataupun tindakan pihak tidak bertanggungjawab yang ingin mensabotaj Syafiq? Kita tunggu sahaja apa kenyataan dari tuan badan tentang video ini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PERKAHWINAN SELEBRITI TV3

Majlis perkahwinan selebriti Tv3 Nazrah Nur, bertempat di Kulai, Johor Bahru yang berlangsung pada 4 - 6 Disember lalu.(\__/)(='.'=)(")_(")www.myartis.com 2009


KAZAR TAK TAHU NAK KOMEN MACAM MANA ISU ANAK DIDAKWA KACAU SUAMI ORANG: "MEREKA SAJA TAHU APA BERLAKU"

"Tak yah lah, tak ada apa nak komen. Susahlah nak cakap. Mereka saja tahu apa berlaku. Apa saya tahu, perkara ini kecoh diperkatakan baru-baru ini. Cuma, saya tak tahu nak komen macam mana. Saya juga kena jaga hati semua pihak apatah lagi di bulan Ramadan ini," demikian kata pelakon veteran Kazar yang juga bapa kepada wanita dikenali sebagai Ira Kazar.

Sejak beberapa hari lalu hangat diperkatakan apabila pelakon Puteri Sarah mendedahkan rumah tangganya diganggu oleh orang ketiga iaitu Ira Kaza sejak tiga tahun lalu.

Kazar atau nama sebenarnya Kazaruddin Saisi, 63, berkata apa berlaku hanya mereka saja yang tahu dan dia juga tidak tahu untuk komen macam mana.

Klik untuk gambar besar

Dalam pada itu, Puteri Sarah juga enggan lagi mengulas lanjut mengenai isu tersebut. Terdahulu, Puteri Sarah mendedahkan sering diganggu oleh individu disebalik puluhan akaun media sosial palsu.

Puteri Sarah turut berpesan kepada Ira Kaza yang juga anak kepada pelakon veteran Kazar itu supaya berhenti mengganggunya serta mendoakan gadis itu dan suaminya diberikan hidayah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMAT PENGAJIAN - AKHIRNYA UMMI NAZEERA PULANG KE MALAYSIA

"Rabbi yassir wala tu 'assir, rabbi tammim bil khoir (Ya Tuhan, permudahkanlah urusanku, permudahkanlah jangan disulitkan)," demikian doa Ummi Nazeera yang sebelum ini pernah difitnah melarikan diri ke luar negara kerana didakwa telah berkahwin dengan Aeril Zafrel.

Artikel terdahulu:

UMMI NAZEERA TAMAT PENGAJIAN DI MELBOURNE

Untuk info, Ummi kini telah pulang ke Malaysia setelah tamat pengajiannya di RMIT University, Melbourne, Australia.

"Darling harbour. Miss u!" Tambah Ummi, tanda ucapan selamat tinggal untuk Pelabuhan Darling, di Australia.

Klik gambar untuk imej size 800X592

Darling Harbour, Australia

Baca juga:

GAMBAR KEMALANGAN - KONKRIT BESAR BERTABUR DI TENGAH JALAN


"I NOT WOMEN..." - ISU 'BERCUMBU', KEKASIH SYAFI TEE BANGGA MENGAKU SEORANG 'TRANSGENDER'?

Sebelum ini tular video didakwa pelakon Syafi Tee berpelukan dan mencium seorang wanita dan ia hangat diperkatakan. Malah bapa kepada pelakon ini iaitu penceramah bebas Prof Dr Mohd Ridhuan Tee Abdullah tampil memberi respon dengan mengakui dirinya tidak sempurna.

Ujar bapa Syafi lagi, apa yang berlaku adalah ujian buat dirinya dan anaknya yang baru menceburi dalam dunia seni. Tambahnya, beliau akan terus bersuara menjalankan tugas menegur pihak yang melakukan kesalahan dan kemungkaran walaupun anaknya sendiri.

Terkini, belum reda lagi dengan video tersebut, tular pula perkongsian seorang pengguna Twitter yang mendedahkan bahawa wanita tersebut adalah seorang transgender.

Menerusi entri tersebut, pengguna Twitter itu turut berkongsikan paparan sebuah akaun Instagram didakwa milik 'wanita' berkenaan. Pada profile akaun Instagram itu, 'wanita' tersebut secara terang-terangan menyatakan dirinya bukan wanita berserta bendera LGBT.

Namun begitu, dakwaan tersebut masih lagi didiamkan dan Syafi juga tidak membuka mulut mengenai kontroversi yang dihadapinya itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KISAH ANAK ANGKAT ALIFF SYUKRI - ABBY MINTA TIDAK DIKAITKAN

Kisah usahawan kosmetik, Datuk Aliff Syukri dengan anak angkanya, Qayyum yang diberi semula kepada ibu kandung, pelakon Abby abadi meminta netizen di laman sosial tidak mengaitkan dengannya.

Abby atau nama sebenarnya Arbaiyah Abdul Manan, 42, berkata apa yang terjadi pada keluarga pengasas produk D'Herbs itu tidak semestinya akan berlaku kepada orang lain. Malah, Abby menegaskan Allah lebih mengetahui yang terbaik dan tidak perlu bimbang dengan masa hadapan.

"Kenapa perlu tanya soalan macam ni? Mesti ke yang jadi pada orang lain, akan jadi pada kita juga? Semua kes sama ke? Tak perlu risaulah perkara-perkara masa depan. Allah Maha tahu yang terbaik," kata Abby menerusi laman Instagram.

Abby menjelaskan perkara itu bagi membalas komen beberapa netizen yang bertanyakan bagaimana sekiranya dia mengalami situasi yang sama seperti Aliff Syukri.

Baru-baru ini kecoh apabila Aliff dan isterinya, Datin Nur Shahida terpaksa memberi semula penjagaan Qayyum kepada ibu kandung anak angkatnya itu.

Klik untuk gambar besar

Abby turut terpalit dengan kisah tersebut memandangkan dia juga mempunyai dua orang anak angkat iaitu Muhammad daiyan Fayyadh dan Maisara Dayana Fathia pada tahun lalu.

Dalam pada itu, pelakon drama bersiri 'Gerak Khas' ini juga memohon pada netizen tidak menimbulkan perkara yang berkaitan orang lain di laman sosialnya.

"Tolonglah tak perlu timbulkan benda-benda macam ni kat sini," ujarnya yang berkahwin dengan Muhammad Faizal Zakaria pada 14 Ogos 2015 namun belum dikurniakan cahaya mata.

Namun, Abby mempunyai tiga orang anak, Mohamed Danish Hakim, 16, Marissa Dania Hakim, 15 dan Maria Danisha Hakim, 11, hasil daripada perkahwinan pertamanya dengan pelakon Norman Hakim.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL KOMEN ISU ROSYAM NOR: "MENGHORMATI WANITA? HMM.. TENGOK DIRI SENDIRI LAH"

"Sebagai yang pernah bekerja dengan artis lelaki ni, saya tahu bagaimana dia. Menghormati wanita? Hmm.. Tengok sendiri lah. Terpaksa komen walaupun saya tahu ada yang akan belasah saya on this statement.

"But I dont like this and him. (Not hate). Just dont like," tulis penyanyi Nourul Depp yang tampil bersuara dengan mengatakan dia mengenali sikap sebenar Datuk Rosyam Nor kerana pernah bekerjasama dengan pelakon itu sebelum ini.

Nourul berkata demikian selepas meluahkan rasa kurang senang mengenai video promosi kempen kerajaan yang dilakukan oleh Rosyam Nor dan Menteri Pembangunan, Wanita, Keluarga dan Masyarakat, Datuk Seri Rina Harun dimana ia turut hangat diperkatakan dan dikecam teruk oleh netizen, baru-baru ini.

Dialog 'acah' gangster yang disampaikan itu dikatakan tidak sesuai. Namun Rosyam Nor meminta orang ramai mengambil sisi positif video promosi berkenaan.

Klik untuk gambar besar

Menurut Nourul lagi menerusi satu perkongsian di Twitter, dia terpaksa bersuara meskipun akan ada peminat yang akan mengecamnya. Ujarnya lagi, dia tidak membenci Rosyam, sebaliknya hanya tidak suka tindakannya dan pelakon lelaki itu.

Dalam pada itu, Nourul turut mempersoalkan bagaimana anak lelaki mahu menghormati perempuan lain jika ikon lelaki Melayu bercakap seperti sedemikian. Malah, Nourul turut memberikan situasi bagaimana jika menggunakan ayat tersebut pada ibu, isteri dan keluarga pelakon itu.

Terdahulu, Rosyam Nor tampil menjelaskan perkara sebenar dan memohon maaf kerana dia tidak mempunyai niat untuk merendahkan martabat wanita, sebaliknya hanya mahu memberi kesedaran untuk kaum wanita untuk bangkit dan memajukan diri masing-masing.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ ADNIN TEGUR TEAM DRAMA 'PEREMPUAN ITU': "JANGAN SEBAB NAK 'RATING' TINGGI SANGGUP GADAI AGAMA!"

"Kerana dunia, sanggup gadai agama. Kerana nama, kau sanggup lukakan baginda Nabi SAW. Kepada pelakon, penerbit, director, production, dan semua kru industri hiburan tanah air, jangan jadikan nama, pangkat, harta, tahta sebagai tuhan kalian. Sehingga sanggup gadaikan perintah Allah hanya untuk dapatkan habuan dunia yang hakikatnya sementara.

"Nak famous sangat nak pergi mana? Nak kaya sangat nak pergi mana? Last-last dunia ni kejap je. Mati masuk kubur, semua pencapaian kita kat dunia tu tak berguna. Yang berguna iman dan amal kita je. Takkan sebab nak dunia yang sementara ni, sanggup gadaikan akhirat yang kekal abadi?

"Ya Allah.. Berilah hidayah pada kami, ampunkan dosa kami. Kami ini hamba yang lemah ya Allah 😔🥺🤲," demikianlah tulis pendakwah bebas iaitu Ustaz Adnin menerusi muat naik di laman Instagram miliknya.

Ketika ini kecoh diperkatakan berhubung babak panas yang dilakonkan pelakon Zul Ariffin dalam drama yang bakal ditayangkan pada bulan Ramadan nanti.

Klik untuk gambar besar

Video yang dimuat naik oleh pelakon terbabit telah mencuri perhatian ramai, bukan saja netizen malah Menteri di Jabatan Perdana Menteri (Hal Ehwal Agama), Datuk Idris Ahmad dan Ustaz Adnin turut tampil memberi teguran.

Ustaz Adnin cukup dikenali sebagai pendakwah yang sering menjawab pertanyaan netizen dalam Instagram, kali ini terdapat seorang individu bertanyakan kepada beliau isu berkenaan aksi panas yang dilakonkan oleh pelakon-pelakon drama 'Perempuan Itu'.

Cara beliau menjawab pertanyaan itu, jelas berasa kecewa dengan apa yang telah dilakukan oleh mereka dan mengatakan jangan kerana mahukan 'rating' tinggi, sanggup mencalarkan imej sebagai umat Islam.

Tidak hanya menegur kepada pelakon, beliau turut memberi teguran kepada seluruh kru yang terlibat di dalam drama terbabit kerana membiarkan hal sedemikian berlaku.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERIMA KASIH SUAMI, HARI-HARI BERCAKAP DENGAN BABY & URUT KAKI YANG SEMAKIN SAKIT" - FASHA

Pelakon Fasha Sandha yang kini sedang menantikan detik kelahiran cahaya ketiga dan yang pertama menerusi perkahwinan bersama pelakon Aidil Aziz, itu menerusi laman Instagram miliknya telah bercerita mengenai si suami kini setiap hari 'bercakap' dengan bayi yang bakal lahir dan sering urut kakinya.

"Mencuba sedaya upaya untuk menerima ketidaksempurnaan masing2, Insyaallah... Terima kasih Suami, hari2 bercakap dengan baby dan urut kaki yang semakin sakit," tulis bintang filem 'Anak Halal' ini.

Serentak dengan perkongsian tersebut, rata-rata peminat mendoakan agar urusan bersalin kelak dipermudahkan buat Fasha. Terdahulu, pasangan selebriti ini diijabkabulkan pada 30 Mac 2019. Ia adalah perkahwinan kedua bagi Fasha. Menerusi perkahwinan pertamanya, Fasha dikurniakan dua permata hati iaitu Putra Rayfal Ramli dan Putri Raysha Jemyma.

Sebelum ini, perkongsian Fasha terhadap institusi perkahwinannya mendapat perhatian ramai. Jelasnya menerusi satu entri Instagram buat tatapan umum beberapa hari lalu, dia dan suami saling berusaha untuk menerima kelebihan serta kekurangan masing-masing.

Klik untuk gambar besar

www.myartis.com / Sumber & foto: Media Hiburan, Instagram Fasha Sandha & Aidil Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FORTEEN GEGAR LIVE CENTER 29 MAC 2014

Buat pertama kalinya, Kumpulan Forteen akan mengadakan Konsert KITA 20FORTEEN yang bakal berlangsung pada 29 Mac depan di KL Live, Jalan Sultan Ismail, Kuala Lumpur.

Artikel terdahulu:

ALBUM BARU - FORTEEN TAMPIL DENGAN 'KITA'

Konsert tersebut merupakan penghargaan kepada peminat Forteen setelah genap tiga tahun mereka berada dalam industri seni tanah air.

Klik gambar untuk size besar

"Ini merupakan konsert pertama kami dan banyak kejutan yang dirancang untuk dilakukan pada hari tersebut.

"Buat masa ini kami sibuk dengan latihan persediaan dan akan menyanyikan sebanyak 15 buah lagu," ujar Izzue Islam selaku penyanyi utama kumpulan itu.

Tambahnya, dia menganggap peluang menjadi vokal utama dalam single baharu kumpulan Forteen berjudul Tidak Pernah Berjumpa membuktikan dia boleh menyanyi dan bukan sekadar tempelan.

Izzue atau nama sebenar Muhammad Izzul Islam, 24, berkata, setiap lagu yang dicipta untuk dinyanyikan oleh ahli kumpulan tersebut sebelum ini dipilih mengikut keistimewaan vokal masing-masing.

"Lagu-lagu sebelum ini lebih sesuai dengan suara anggota kumpulan yang lain, jadi mereka menjadi suara utama untuk lagu tersebut.

"Ia bukan bermakna kehadiran saya dalam kumpulan tersebut hanya sebagai tempelan atau penyanyi suara belakang sahaja, cuma ketika itu suara mereka lebih bersesuaian.

"Selepas lagu Tidak Pernah Berjumpa ini siap, komposer Edry Abdul Halim menganggap suara saya lebih sesuai untuk menjadi suara utama," katanya.

Selain itu, Izzue turut menafikan tuduhan ahli kumpulan tersebut tidak mampu menyanyi secara 'live' di depan umum.

Tambahnya, Forteen telah beberapa kali membuktikan keupayaan mereka menyanyi secara langsung dengan baik di beberapa acara hiburan.

"Tiada isu bahawa kami tidak boleh menyanyi kerana Forteen sendiri tidak pernah menyanyi secara 'miming' pada setiap persembahan.

"Bagi saya, sesiapa yang berkata begitu disebabkan mereka tidak pernah melihat kami melakukan persembahan," ujarnya dipetik sebagai berkata kepada mStar.

Bagaimanapun, Izzue mengakui mereka perlu sentiasa belajar teknik vokal yang betul bagi meningkatkan prestasi persembahan kumpulan tersebut.

Bagi anda yang ingin menyaksikan persembahan itu, tiket dijual dengan harga RM80 boleh didapati dengan menghubungi hotline United Studios di talian 03-8320-1888, KL Live 03-2162-2570 dan di Redbox Ria 03-2145-7788.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"DIA BERTEMU LELAKI BAIK" - QI RAZALI DOAKAN KEBAHAGIAAN NELYDIA

"Alhamdulillah, saya bahagia dia jumpa dengan individu yang boleh membimbingnya... Dia bertemu lelaki baik. Semoga semua yang diimpikan dicapai dalam perkahwinan nanti. Saya mendoakan yang terbaik untuk awak (Nelydia)...

"Tahniah! Semoga berbahagia hingga ke anak cucu," demikian kata pelakon, pengacara dan pemuzik, Qi Razali yang mendoakan yang terbaik buat bekas kekasihnya, pelakon Nelydia Senrose yang bakal mendirikan rumah tangga, tidak lama lagi.

Qi atau nama penuhnya, Qushairi Mohammed Razali, 44, yang pernah menjalin hubungan cinta dengan Nelydia itu gembira apabila adik kepada pelakon Uqasha Senrose ini bertemu jodoh dan menemui kebahagiaan dengan jejaka yang dapat membimbingnya dalam melayari bahtera perkahwinan.

Klik untuk gambar besar

Awal bulan ini, Nelydia, 24, mengesahkan dirinya bakal bernikah apabila perkongsian Instagram (IG) Story termasuk yang dimuatnaik saudara-mara dan kenalan rapat aktres itu ketika menghadiri majlis meraikan bakal pengantin di sebuah hotel, tersebar.

Namun, pelakon drama 'Cinta Tiada Ganti' dan 'Encik Iman Exspres' itu dilaporkan enggan mengulas lanjut, sebaliknya berdoa majlis yang dirancang diberkati dan dipermudahkan.

Ketika ini Nelydia sedang rancak membuat persiapan perkahwinannya bersama cinta hati, Hafiz yang dikhabarkan bakal berlangsung pada April ini. Bagaimanapun, pelakon itu masih belum lagi berkongsi tarikh sebenar pernikahannya.

www.myartis.com / Sumber & foto: Berita Harian, Instagram Qi razali & Nelydia Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - ENGKU ALEESYA BERAYA BERSAMA 'AYAH & IBU'

Wajah-wajah ceria Engku Aleesya yang merayakan Aidilfitri bersama dua insan tersayang iaitu ibunya Erra Fazira dan ayahnya Engku Emran. Meskipun tahun ini terpaksa beraya didua lokasi, namun Aleesya nampak amat bahagia.

Untuk info, pada raya pertama Aleesya telah menyambut lebaran bersama ibu dan neneknya. Ini kerana, Engku Emran ketika itu berada di Mekah dan hanya kembali ke Malaysia pada raya kedua.

Kata Emran: "Better late than never."

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ISU 'KANTOI MENGORAT' - DATUK RED TAMPIL BERI PERJELASAN

"Itulah, salah seorang staff saya ada tunjukan screenshot pasal cerita tu. Apa yang boleh saya katakan cerita itu memang benar terjadi. Saya percaya, ini mesti kerja-kerja 'nakal' staff saya.

"Buat pengetahuan ada dua orang staff yang memang tahu kata laluan akaun Instagram dan Facebook saya. Biasalah lelaki memang gatal, saya faham, ada masa mereka ni memang nakal sikit.

"Tetapi setelah gadis tersebut berikan gambarnya dan kami rasa ia agak tidak ada apa yang menarik jadi kami pun tidaklah panjangkan cerita dan habiskan di situ sahaja," jawab suami kepada Datin Red dan penyanyi Adira Suhaimi iaitu Datuk Red dengan cukup tenang.

Susulan isu tular berkaitan dirinya yang dikatakan menggoda wanita di Instagram, Datuk Red atau nama sebenarnya Datuk Seri Adnan Abu telah memberi penjelasan tentang isu yang sedang hangat diperkatakan ini.

Datuk Red juga enggan terlalu serius memikirkan isu tersebut dan memberitahu beliau sudah menjelaskan hal tersebut dengan isteri pertama dan keduanya.

Klik untuk gambar besar

"Waktu tersebarnya cerita ini saya bersama isteri pertama. Dia memang sudah masak dengan perangai saya. Dia langsung tidak mengambil kisah kerana tahu suaminya ini macam mana.

"Tetapi dengan Adira, saya perlu berjumpa dan slow talk dengannya terlebih dahulu sebelum dia tahu daripada mulut orang lain," ujarnya.

Pada masa yang sama, Datuk Red menegaskan beliau memang seorang yang peramah dan suka untuk bergurau. Oleh itu beliau suka bersembang dan menegur semua orang.

"Saya ingin tekankan, saya memang seorang yang ramah dan suka bergurau. Saya tidak reti bagaimana untuk menjadi terlalu serius dalam sesuatu perkara. Saya suka bersembang dengan semua orang jadi saya tegur sahaja semua orang.

"Cuma isu ini berbangkit sebab saya menegur seorang gadis. Cuba kalau saya tegur seorang makcik rasa-rasa akan jadi isu tak? Mesti tiada siapa peduli kan?

"Tapi saya tak ambil pusing tentang isu ni kerana saya bukanlah selebriti untuk diberi perhatian. Tiada apa yang akan saya dapat daripada perkara ini," katanya.

Kata Datuk Red lagi, dia langsung tidak melatah dengan perkara ini dan sudah lali dengan segala kontroversi yang melanda.

Tidak memandang serius terhadap isu ini, Datuk Red juga sempat bergurau apabila menafikan semua ini gimik dan sengaja mencari perhatian.

"Entahlah, bagi saya ini bukanlah gimik. Buat apa saya nak buat gimik? Lainlah kalau saya memang bercinta dengan selebriti meletop macam Neelofa barulah gimik namanya," sambungnya berseloroh.

Untuk info, pagi semalam tersebar satu screenshot perbualan ringkas Datuk Red bersama seorang gadis di mana dia didakwa telah meminta diberi gambar penuh untuk tatapannya, Isu tersebut kemudiannya dengan pantas telah menjadi perbualan hangat netizen di laman sembang.

www.myartis.com / Sumber: MH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


NAD ZAINAL HAMIL ANAK KEDUA, NAFI BABY PKP

"Bismillahirrahmanirrahim perjalanan sembilan bulan bermula. Yem (Fahad Ibrahim) nak jadi abang. Saya hamil empat bulan. Buat masa sekarang saya menjalani kehidupan macam hari normal kerana tidak mengalami sebarang alahan.

"Saya masih menjalani penggambaran drama bersiri dan selepas habis drama ini saya hanya ambil kerja yang mudah-mudah sahaja. Semua orang cakap baby PKP (Perintah Kawalan Pergerakan), bukan.

"Masa PKP tak ada masa 'buat' (seloroh). Sebenarnya memang ada perancangan untuk tambah anak tahun ini atau tahun depan. Lagipun anak sulung dah besar.

"Saya tahu (hamil) lepas dua minggu ketika penggambaran dengan Remy dan Mimi Lana (drama Hati Yang Tersakiti)," kata pelakon Nad Zainal yang berkongsi berita gembira apabila dia hamil anak kedua dan kandungannya kini berusia empat bulan.

Klik untuk gambar besar

Nad atau nama sebenarnya Farah Nadia Zainal Abidin, 30, berkata, dia tidak mengalami sebarang alahan dan masih menjalani penggambaran sebuah drama. Tambah Nad, keadaan kesihatannya juga semuanya baik-baik sahaja sepanjang di awal tempoh kehamilan ini.

Pelakon drama 'Hati Yang Tersakiti' ini berkata, dia berharap menimang cahaya mata perempuan, namun reda jika dikurniakan anak lelaki sekali lagi. Apa yang penting kata Nad, bayi berkenaan dilahirkan dalam keadaan sihat.

"Jauh di sudut hari saya mahukan anak perempuan tapi saya berdoa janji anak ini sihat sahaja. Kalau lelaki pun tidak apa," ujarnya.

Menurut Nad lagi, anak sulungnya, Fahad Ibrahim Muhammad Faliq, 4, juga sudah tidak sabar untuk menerima kehadiran adiknya: "Dia sangat teruja, setiap hari tanya bila baby nak keluar. Setiap kali itu kena terangkan pada dia. Dah lama tak ada anak kecil di rumah, jadi semua orang pun teruja," katanya.

Nad berkata dia belum membuat sebarang persiapan dan mahu menjalani proses kehamilan kali ini secara tenang. Dia juga meminta orang ramai agar mendoakan kehamilannya kali ini berjalan lancar.

"Doakan perjalanan kali kedua ini semudah yang pertama. Yem nak jadi abang," tutur Nad yang berkahwin dengan Muhammad Faliq Amirudin pada 18 Disember 2015 dan dikurniakan anak lelaki iaitu Fahad Ibrahim Muhammad Faliq yang kini berusia 4 tahun.

www.myartis.com / Sumber & foto: mStar, Astro Gempak & Instagram Nad Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT VIDEO AKSI TUKAR BAJU - ZAHIRAH MACWILSON KENA KECAM

Tidak dinafikan pelakon Zahirah Macwilson mempunyai aura tersendiri dan menarik perhatian ramai dengan paras rupa yang jelita berserta pakej lengkap dengan tubuh langsing serta tinggi. Malah, setiap fesyen yang digayakan pasti nampak menarik dan menjadi ikutan.

Baru-baru ini Zahirah ada memuatnaik video menerusi laman Instagram miliknya dimana dia menggayakan beberapa pakaian, mungkin tujuannya untuk memberikan inspirasi kepada orang ramai untuk mecuba fesyen baru dan tampil lebih menawan.

Meskipun ada yang memuji betapa cantiknya Zahirah, ada juga netizen yang kurang senang melihat aksi pelakon wanita itu dengan selamba menukar pakaian di hadapan kamera. Mereka melabelkan Zahirah sengaja ingin mencari publisiti dan seakan tiada rasa malu menayang aksi sebegitu.

Fikir positif sahaja, niat Zahirah cuma mahu berkongsi tips untuk menggayakan fesyen 'mix and match' dengan peminat. Lagipun, tiada aksi yang begitu terlampau kan? Apa-apa pun, Zahirah memang sangat cantik. Bertuah Aiman Hakim Ridza dapat bakal isteri jelita.

Klik untuk gambar besar

www.myartis.com / Sumber & foto: Beautifulnara & Instagram Zahirah Macwilson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAGI BERITA PALSU MENINGGAL DUNIA - AR BADUL TERGURIS, BUAT LAPORAN POLIS

"Kali pertama pada Februari tahun lalu ketika menerima rawatan di Institut Jantung Negara (IJN). Ketika itu, saya tak ambil peduli sangat kerana anggap pihak yang menyebarkan berita palsu itu tak sengaja dan tersilap maklumat. Tetapi, apabila dah kena kali kedua ini saya fikir harus ambil tindakan tegas.

"Memanglah, kita semua akan mati dan saya bersyukur sekarang masih sihat lagi. Namun, perkara membabitkan kematian ini sangat sensitif dan tak boleh sengaja disebarkan. Ini kerana individu yang didakwa sudah meninggal dunia tentunya ada keluarga, saudara-mara, kenalan dan rakan-rakan.

"Untuk berita ini pun (didakwa meninggal dunia), awal pagi lagi saya dan isteri sudah dihubungi ramai ahli keluarga kami termasuk pihak Seniman (Persatuan Seniman Malaysia) dan FDAM (Persatuan Pengarah Filem Malaysia) bertanyakan kesahihan berita itu," tutur pelakon, pengarah dan pelawak veteran, AR Badul, 71, yang terguris dan kecewa apabila sekali lagi tersebar berita palsu di Facebook dimana dia dilaporkan meninggal dunia, hari ini.

Badul atau nama sebenarnya Armaya Aman Ramlie ketika dihubungi berkata, berita palsu mendakwa dia sudah menghembuskan nafas terakhir itu adalah kali yang kedua. Menurut Badul, adik-beradik, saudara mara, kenalan, rakan serta peminatnya ramai yang sedih dan menangis berikutan penyebaran berita palsu di media sosial itu.

"Saya akan ambil tindakan undang-undang dengan membuat laporan polis esok. Hari ini, saya beri peluang kepada pihak terbabit untuk tampilkan diri menghubungi saya sekeluarga meminta maaf. Saya sangat kesal, kecewa dan terguris dengan penyebaran berita palsu membabitkan kematian seperti ini. Ia sangat sensitif dan tolonglah hormati perasaan orang lain terutama keluarga saya.

"Perkara membabitkan kematian ini tak boleh dibuat main atau suka-suka nak disebarkan. Ini kerana jika betullah perkara itu berlaku suatu hari nanti (meninggal dunia) pasti sukar untuk dipercayai lagi," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANEESYA HANEE: "I STILL CAN'T MOVE ON, TERIMA KASIH HATTA DOLMAT"

Nampaknya rezeki Haneesya Hanee semakin melimpah ruah selepas gelaran Ratu Remaja ditarik balik, rezeki Haneesya Hanee semakin melimpah ruah dan selain menjadi pelakon dan model untuk majalah, kini langkah kaki Haneesya semakin pantas.

Terkini, Haneesya bukan sahaja dipilih sebagai salah seorang model untuk memperagakan rekaannya, tetapi pereka terkenal Hatta Dolmat turut menjadikan Haneesya sebagai model pertama beliau di pentas.

Bukan calang-calang model yang dipilih untuk membuka pentas peragaan dan untuk itu Haneesya sangat bersyukur.

Klik untuk gambar besar

"I love you @flackitsman ur editing is the best! I still can't move on from yesterday's fashion show for Hatta Dolmat's The Wedding KL.

"Thank you again Abang Hatta for having me as your model and for me to be the opening of your show is such a blessing," tulis Haneesya teruja.

Menurut Haneesya ianya merupakan hari yang tidak dapat dilupakan: "A day to remember and more to come, Insya-Allah".

www.myartis.com / Sumber & foto: Astro Gempak & Instagram Haneesya Hanee

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - BILA ERRA BERTEMU 'JANTUNG HATINYA'

"LOVE of my life..! Mom miss u always sayang," Demikian kata Erra Fazira bila bertemu anaknya Engku Aleesya setelah sekian lama berpisah.

Bak kata pepatah, 'berat mata memandang, berat lagi bahu yang memikul'. Semoga Erra tabah!

Klik gambar untuk size besar

Gambar daripada Instagram Engku Emran

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


HAMPIR 25 TAHUN KELANTAN TIADA PAWAGAM - SYED AIMAN RAYU DIBENARKAN BEROPERASI SEMULA, AKAN PATUH SYARIAH

"Semua orang tahu di Kelantan, tiada panggung wayang. Sekarang ini, warga Kelantan kalau mahu menonton wayang, kena pergi Terengganu kerana negeri itu paling dekat.

"Tetapi dengan adanya sesi dialog bersama Exco kerajaan negeri, mungkin kita boleh dapat jawapan dalam usaha mewujudkan panggung wayang di Kelantan. Sebenarnya, panggung wayang di mana-mana pun boleh buat, cuma di Kelantan, ada syarat yang perlu dipatuhi.

"Antaranya dulu pernah kata boleh nak bina panggung wayang tapi tempat duduk perempuan dan lelaki diasingkan. Selain itu, pada waktu Maghrib tiada tayangan filem.

"Syarat seperti itu, bagi saya mudah, kita boleh ikut," ujar pelakon Syed Aiman yang merayu kerajaan Kelantan untuk mempertimbangkan cadangan agar pawagam patuh syariah dibenarkan untuk beroperasi di negeri itu.

Syed Aiman atau nama penuhnya Syed Aiman Syed Mahmud, 47, berkata, dia berharap kerajaan negeri mendengar permintaan penggiat seni yang mahukan pawagam beroperasi di Kelantan.

Permohonan itu dikemukakan kepada kerajaan Kelantan oleh urus setia majlis makan malam Selebriti dan Anak Seni bersama Pimpinan Kerajaan Negeri Kelantan melalui sesi dialog yang diadakan di Putrajaya, baru-baru ini.

Klik untuk gambar besar

Sebelum ini, Panggung Lido di Jalan Post Office Lama, Kota Bharu menjadi pawagam terakhir beroperasi di Kelantan sehingga 1996, sebelum dirobohkan setahun kemudian.

Berikutan itu, hampir 25 tahun Kelantan tidak mempunyai panggung wayang dan rakyat negeri itu perlu pergi ke Terengganu untuk menonton filem di pawagam.

Menurut Syed Aiman, dia tidak menyangka permohonannya agar pawagam beroperasi di Kelantan mendapat maklum balas positif daripada kerajaan negeri itu.

"Kerajaan negeri tidak terus tolak cadangan itu. Disebabkan demikian, ada sesi dialog yang membincangkan mengenai kehendak penggiat seni. Setakat ini, Alhamdulillah, ada nampak sinar.

"Alhamdulillah, kerajaan sudah ambil maklum perkara ini. Jadi, dengan kebijaksanaan kerajaan negeri, saya percaya mereka akan mempertimbangkannya. Kami cuba mengusulkan perkara ini, namun, keputusan dan kelulusan di tangan mereka," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'DREAM WEDDING' DENGAN PU RIZ - NEELOFA TERPAKSA KORBANKAN DEK PANDEMIK

"Semua pasangan ada 'dream wedding'. Saya percaya ramai yang terpaksa korbankan hal ini sebab situasi sekarang sangat tidak mengizinkan. Saya sendiri sudah berbincang juga dengan perancang perkahwinan. Disebabkan pandemik dan kes yang masih tidak surut-surut, banyak perkara yang terpaksa dikorbankan.

"Insya-Allah, kita buat apa yang boleh sahaja. Secara amnya, semua 'dream wedding' pasangan bakal suami isteri hancur sebab memang tak boleh buat apa kerana Covid-19," kata pelakon, pengacara dan usahawan Noor Neelofa.

Neelofa akur apabila terpaksa melupakan perkahwinan idamannya gara-gara pandemik Covid-19. Menurut Neelofa atau nama penuhnya Noor Neelofa Mohd Noor, 32, berkata banyak perkara yang tidak boleh ditunaikan selepas berbincang dengan perancang perkahwinan.

Klik untuk gambar besar

Sementara itu, bekas hos MeleTOP ini masih belum ada jawapan ketika ditanya mengenai desas-desus yang berkemungkinan perkahwinannya akan dipercepatkan. Katanya, dia akan kongsikan selepas mendapat kata putus yang pasti.

"Dengan keadaan sekarang, banyak perkara yang terhad. Saya sendiri cuba mendapatkan kepastian dengan menghubungi beberapa pihak sama ada sesuai atau tidak untuk mengadakan majlis.

"Banyak perkara yang masih belum jelas. Saya akan kongsi, jangan risau," jelasnya lagi yang sebelum ini dilaporkan sudah dirisik oleh Pencetus Ummah (PU) Riz, 26, pada 1 November tahun lalu di kediaman keluarganya.

www.myartis.com / Sumber & foto: Astro Gempak,  Instagram Noor Neelofa & PU Riz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKITAR BULAN MADU PUTERI AISHAH DI KOTA LONDON & PARIS

Menerusi perkongsian di laman Instagram, pelakon Puteri Aishah yang kini sudah bergelar isteri kepada Muhammad Firdaus telah berkongsi momen indah ketika sedang berbulan madu bersama suaminya.

Dalam foto yang dimuat naik, Puteri atau nama penuhnya Puteri Aishah Sulaiman, 27, dilihat gembira meluangkan masa bersama suaminya di London serta Paris sambil menikmati keindahan kedua kota tersebut.

Malah, pasangan sama cantik sama padan ini kelihatan turut berkongsi foto ketika berada di sekitar kawasan roda feris terkenal dan terbesar di Eropah, iaitu The London Eye.

Meninjau di ruangan komen, rata-rata netizen dan rakan artis turut menitipkan ucapan buat pelakon filem Pulang itu: "Enjoy your honeymoon Put" tulis salah seorang netizen.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL YAHYA NAFI HINA DUNIA SENI, LUAHANNYA UNTUK KEBAIKAN

"Saya cerita dari pengalaman yang dilalui sendiri. Saya bercakap pun untuk kebaikan dan bukan keburukan kerana apa disuarakan itu berkaitan hala tuju industri hiburan yang hingga kini masih tiada perubahan.

"Saya luahkan pandangan supaya golongan atasan dan pihak berkaitan dalam industri hiburan dapat melakukan perubahan membentuk hala tuju yang lebih baik. Kalau mereka mampu lakukannya, maka duduklah di situ tapi jika tak mampu lebih baik undur diri," ujar Zul Yahya yang sebelum ini menyeru pekerja belakang tabir meninggalkan industri hiburan untuk mencari pekerjaan yang lebih diredai oleh Allah SWT.

Malah baru-baru ini, Zul turut berkata dalam industri hiburan turut berlaku rasuah dan salah guna kuasa untuk kepentingan diri hingga dia dibidas oleh segelintir artis seperti Datuk Rosyam Nor sebagai tidak patut dan mementingkan diri.

"Kita semua perlukan hiburan, tapi biarlah ia pergi kepada hala tuju lebih baik dan memberi manfaat kepada masyarakat serta penggiat seni antaranya pekerja belakang tabir untuk mendapat kehidupan selesa," jelas Zul yang mengakui tiada niat menghina apatah lagi mempersoalkan halal haram rezeki seseorang itu.

Klik untuk gambar besar

Tambahnya, pilihan terbaik ada pada tangan masing-masing kerana rezeki oleh Allah SWT amat luas namun segalanya tetap menuntut pengorbanan.

Malah katanya dia bersara daripada dunia seni kerana sudah penat berhadapan dengan pelbagai kerenah dan ragam manusia. Dunia seni juga katanya tidak menjanjikan seseorang itu mampu membuat simpanan kewangan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DON’T WORRY HONEY - AINUL AISHAH

‘DON’T WORRY HONEY’ IBARAT SECEKAL JIWA AINUL AISHAHKUALA LUMPUR – Selepas single pertamanya ‘The Old Him’ dilancarkan pada Julai lalu dan pelbagai maklumbalas yang diterima dari pelbagai pihak, kini Ainul Aishah muncul lagi dengan single terbarunya ‘Don’t Worry Honey’.Masih mengekalkan tajuk dalam Bahasa Inggeris namun senikatanya telah diterjemahkan dalam Bahasa Melayu agar dapat diterima oleh ramai peminat seni suara tanahair. Menurut Ainul Aishah “ Lagu ‘Don’t Worry Honey’ adalah ciptaan rakan baik Ainul iaitu Nani Nasir. Pada asalnya lirik ditulis dalam versi Bahasa Inggeris tetapi Ainul menukarnya ke versi Bahasa Melayu untuk proses rakaman. Liriknya pula telah diterjemahkan oleh Pidos tanpa menukar sedikit pun maksud asal dalam versi Bahasa Inggeris”.“ Lagu ini sangat indah kerana ianya datang dari hati dan menceritakan pengalaman bagaimana dua sahabat melalui liku – liku hidup bersama. Bermula dari salah seorang sahabat yang dalam kesedihan dan seorang lagi cuba untuk menenangkan dan membantu sahabatnya tetapi tidak berada di sisinya kerana sedang belajar di England. Oleh itu, beliau menulis lagu ini khas untuk sahabatnya meneruskan hidup dan memberikan kekuatan melalui lagu tersebut”.“ Secara tidak langsung, lagu tersebut memberikan satu semangat luar biasa apabila dimainkan setiap hari dan kemudian membuat keputusan untuk merakamkan lagu tersebut”. Ainul menambah.Pelakon drama bersiri Senja Permai dan Bola Cinta yang sedang keudara di TV2 pada setiap Isnin, jam 9 malam ini berkata walaupun lagu ini dalam versi Bahasa Melayu tetapi tajuknya dikekalkan dalam Bahasa Inggeris bagi mengekalkan keaslian dan keunikan single tersebut.Ainul menambah “HotFM adalah stesen radio yang telah memainkan single kedua Ainul dan berharap agar stesen radio tempatan lain turut menyokong usaha saya selama ini dalam penghasilan lagu yang bermutu”.“Facebook dan Youtube adalah medium alternatif untuk Ainul memuatnaik klip – klip hasil kerja dan saya berharap agar peminat dapat menyokong dengan memberikan komen dan pandangan untuk penambahbaikan dalam menghasilkan single terbaru pada masa akan datang” katanya yang telah mempunyai tujuh koleksi lagu ciptaan sendiri.En. Syarizan Md. Isa, Pengarah Urusan Aquila Emas berkata “Usaha dan semangat gigih Ainul Aishah amatlah kami kagumi. Walaupun single pertamanya mendapat pelbagai reaksi dari pelbagai pihak namun sikap positif yang ada dalam diri Ainul Aishah haruslah dipuji”.“Pihak Aquila Emas telah merangka pelbagai aktiviti promosi untuk single ini dan kita percaya semua pihak sama ada media dan peminat akan turut menyokong usaha Ainul Aishah ini. Para peminat Ainul Aishah juga akan berpeluang untuk mengakses kedua-dua lagu tersebut sebagai “Ring Back Tone” atau “Caller Ring Tone” dalam tempoh dua minggu akan datang, insya’allah” menurut Syarizan lagi.Klik untuk gambar besar...Informasi lagu ‘Don’t Worry Honey’Lagu dan lirik : Nani NasirProduser : Ainul Aishah,AG Coco dan Ully AwanBand.Susunan Muzik : AG CocoGitar/Bass/Keyboard : Ag CocoDrum : Alimran CocoVokal Iringan : Ainul Aishah dan Lokman AslamJurutera Rakaman : Ully AwanBandMixing/Mastering engineer : HuzaiStudio Rakaman : Kamar Seni Recording Studio(\__/)(='.'=)(")_(")www.myartis.com 2010


BALU ABAM BERI BANTAUN MAKANAN KEPADA 'FRONTLINERS': "SYUKUR ALHAMDULILLAH..."

Balu kepada pelawak Allahyarham Abam Bocey, Siti Nurhidayah Mohd Ali, 28, telah memuatnaik satu entri menerusi laman Instagram dimana dia berkongsi rezeki menghulurkan bantuan makanan kepada 'frontliners' yang bekerja di sekitar Sabak Bernam bagi menangani wabak Covid-19.

Dalam status tersebut, Hidayah mewakilkan ahli keluarganya untuk keluar menghantar bungkusan tersebut di beberapa buah tempat: "Syukur Alhamdulillah dapat kongsi rezeki bersama, terima kasih keluarga ku tersayang. Terima kasih @farhana_2709 @zainuddin_94 @sirazmier @sitiaishah577 hantarkan," tulisnya.

Dalam pada itu, Hidayah tidak lupa untuk sedekahkan al-fatihah kepada arwah Abam yang meninggal dunia pada 10 Februari lalu akibat demam panas: "Al-fatihah (dibaca) buat arwah suami Syed Umar Mokhtar," tulisnya lagi.

Untuk makluman, Abam atau nama sebenarnya, Syed Umar Mokhtar Syed Mohd Redzuan, 32 itu meninggalkan seorang balu dan seorang anak lelaki yang berusia 10 bulan, Syed Uthman Hamzah Al-Juffery.

Klik untuk gambar besar

www.myartis.com / Sumber & foto: Astro Gempak, Instagram Siti Nurhidayah Mohd Ali & Abam Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS RESEPSI SYAIFUL ZERO DIBATALKAN

Mohammad Syaiful Doli Sharif atau lebih dikenali sebagai Melati, 26, anggota kumpulan Zero memaklumkan bahawa majlis resepsi mereka terpaksa dibatalkan kerana keadaan isterinya Ashura Rudy yang sedang hamil dua bulan manakala dirinya pula sibuk dengan beberapa urusan kerja.

Menurut Syaiful, walaupun terpaksa membatalkan majlis tersebut tetapi mereka akan meraikan kedua-dua pihak keluarga dalam sebuah majlis kenduri secara kecil-kecilan selepas semua urusan berkaitan kerjaya dan rumah yang musnah dijilat api pada 17 Jun lalu selesai.

"Majlis resepsi mungkin tidak ada kerana sekarang isteri saya sudah hamil dua bulan, manakala saya pula sibuk dengan beberapa urusan kerja.

"Selain itu, rumah kami yang terbakar juga masih belum siap dibina semula. Isya-Allah kalau semuanya selesai dan ada tarikh yang sesuai kami akan mengadakan kenduri doa selamat sahaja," ujarnya dipetik sebagai berkata.

Untuk rekod, Syaiful berkahwin dengan Ashura Rudy pada 24 Julai lalu di Surai Kampung Pantai Bahagia, Kudat Sabah.

Sementara itu, ditanya tentang perkembangan keluarga mereka di Sabah selepas insiden kebakaran, Syaiful berkata, ibu dan adik beradiknya kini menetap di Kuala Lumpur bersama mereka.

Syaiful berkata, buat masa ini dia terpaksa berulang alik dari Kuala Lumpur ke Sabah bagi bertemu isteri dan menyelesaikan hal berkaitan rumah.

"Ibu dan adik-adik kami sekarang pindah tinggal bersama kami di sini sementara rumah baru siap. Isteri saya pula tinggal bersama keluarganya di Sabah, jadi saya terpaksa berulang alik untuk bertemunya. Jika saya ada cuti lebih empat hari saya akan balik ke Sabah.

"Saya tidak boleh bawa isteri ke sini kerana perlu menyelesaikan beberapa perkara berkaitan paspot kerana bukan warganegara Malaysia.

"Selain itu, tapak rumah kami yang terbakar sudah ditambak untuk dibina rumah yang baru. Kami buat rumah kayu sahaja kerana rumah batu tidak sesuai dibina di tepi pantai," ujarnya.

Dalam perkembangan lain, Syaiful bersama adiknya Mohd. Kadir Doli Sharif (Sharif), 24, bakal berentap dalam program Juara Parodi yang bakal bersiaran pada setiap Jumaat, pukul 10 malam di Astro Warna (saluran 132) bermula 6 November depan.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


WOWW...!! FESYEN 'TERBUKA' FASHA SANDHA

Siapa tak kenal Fasha Sandha... pelakon dan model 'berani mati' yang cukup gagah menggayakan pelbagai fesyen terkini. Dan untuk sesekian kalinya, Fasha telah mengayakan fesyen 'terbuka' yang cukup menawan jejaka 'mata keranjang' ketika majlis pelancaran 'Majalah Lisa' di ibu negara.

Walaupun ada sedikit lemak, namun mungkin ia 'lemak berkrim'... apa lagi... jom tengok...!

Klik untuk imej besar...

Gambar: Twitter Fasha


AMBOIII... SERONOKNYA BELAJAR BILA DAPAT CIKGU HANDSOME, BAIK HATI

"Kenapa awak tak datang sekolah hari ni. I'm waiting for you to fill up your attendance and scan your temperature," begitulah aksi Pencetus Ummah (PU) Riz yang berkongsikan gambarnya lengkap berkemeja di sekolah.

“Selain mengajar di sekolah ini, menjadi satu tanggungjawab juga buat saya untuk membantu sekolah dalam meningkatkan lagi prestasi pelajar menerusi fasiliti yang ada.

“Jadi, apabila saya mewujudkan perkara ini, saya berasa lega. Sekurang-kurangnya, ada juga peninggalan berharga buat saya pada sekolah ini,” ujarnya lagi dipetik sebagai berkata.

Klik untuk gambar besar

Untuk info, PU Riz menjadi cikgu sementara di Sekolah Menengah Kebangsaan Bandar Baru Sri Petaling, dan mengucapkan rasa syukur kerana dapat menjalankan tanggungjawab murni sebagai guru meskipun hanya sementara.

Suami kepada Neelofa itu juga turut menyumbang lima projektor LCD yang dianggarkan bernilai RM15,000 kepada sekolah berkenaan bagi membantu proses pembelajaran pelajar, demikian lapor Kosmo.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUJA BERGELAR IBU BAPA - YANA SAMSUDIN & SUAMI BELUM ADA NAMA UNTUK ANAK

Isteri kepada Fadzil Zahari, Yana Samsudin nyata teruja dengan kehadiran putera sulung yang dilahirkan secara pembedahan pada 21 Julai lalu dengan berat 3.37 kilogram pada pukul 7.01 pagi di Pusat Perubatan Sime Darby (SDMC), Subang Jaya, Selangor.

"Alhamdulillah, saya dan suami sangat bersyukur kerana proses kelahiran berjalan dengan lancar. Kami masing-masing teruja dan seakan tidak percaya kerana telah bergelar ayah dan ibu sehingga menitik air mata kerana terlalu gembira dengan anugerah Allah ini.

"Walaupun, saya terpaksa menahan sakit selama 16 jam sebelum selamat melahirkan secara pembedahan. Apapun, kami sangat bersyukur dan lega kerana segalanya selamat dan bayi juga dalam keadaan sihat," ujar Yana dipetik sebagai berkata.

Walaupun selamat melahirkan pada 21 Julai lalu, namun pasangan tersebut berkongsi berita gembira tersebut di laman sosial hanya selepas lima hari.

Kata Yana, disebabkan bersalin awal dari tarikh sepatutnya 25 Julai, keadaan pada masa itu (saat melahirkan) sangat kelam-kabut. Bila semuanya selesai, barulah beliau dan suami mempunyai masa untuk berkongsi kepada semua.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"Sebenarnya, keadaan pada masa itu (saat melahirkan) sangat kelam-kabut malah tarikh sebenar saya sepatutnya melahirkan bayi pada 25 Julai lalu. Disebabkan ini pengalaman pertama kami menyambut anak, jadi suami agak kekok dan sedikit huru-hara menguruskan saya dan kelengkapan hospital.

"Selepas semua selesai dan saya serta anak dibenarkan pulang ke rumah, barulah suami ada masa untuk berkongsi berita gembira bersama peminat. Bukannya kami mahu buat kejutan tetapi masa tidak mengizinkan pada waktu itu," jelasnya.

Dalam pada itu, Yana berkata yang dia dan suami sudah bersedia untuk menjalani kehidupan sebagai ibu dan bapa.

Ditanya mengenai nama anak dan perancangan untuk mengadakan sebarang kenduri doa selamat selepas ini, katanya mereka sudah menyenaraikan beberapa nama terbaik namun belum memutuskan nama yang sesuai untuk diberi kepada anak sulung.

Yana memberitahu bahawa mereka memang ada perancangan untuk mengumpulkan ahli keluarga sekali gus mengadakan kenduri kesyukuran atau majlis cukur jambul, tetapi tak tahu bila akan diadakan.

"Insya-Allah, sejak awal kehamilan lagi saya dan suami memang banyak belajar daripada ahli keluarga tentang cara menguruskan bayi. Malah, banyak bahan bacaan dijadikan rujukan selain suami belajar daripada adiknya yang merupakan seorang doktor.

"Buat masa ini, kami masih belum memutuskan nama yang sesuai untuk diberi kepada anak sulung. Semasa hamil lagi, memang kami sudah menyenaraikan beberapa nama terbaik.

"Insya-Allah, apabila segala urusan berkaitan kesihatan sudah beransur pulih, baru kami akan fikirkan tentang itu. Bab untuk mengadakan doa selamat juga memang ada. Kami memang ada perancangan untuk mengumpulkan ahli keluarga sekali gus mengadakan kenduri kesyukuran atau majlis cukur jambul, tetapi masih belum ditentukan bila," katanya.

Mengenai perancangan karier selepas ini, Yana ingin fokus kepada proses berpantang selama 100 hari, setelah itu katanya barulah dia boleh fikir tentang menyambung kerja.

"Saya tiada masalah untuk kembali aktif bekerja seperti dahulu, sebab suami pun tidak menghalang. Cuma, buat masa sekarang saya ingin fokus kepada proses berpantang dan perlu menjaga kesihatan dengan betul supaya cepat sembuh.

"Saya merancang berpantang selama 100 hari sebab ia sangat baik untuk kesihatan dan amat digalakkan oleh orang tua. Tambahan pula, ini merupakan kelahiran pertama, jadi saya perlu lebih teliti dalam penjagaan kesihatan. Selepas itu, barulah saya boleh fikir tentang menyambung kerja," tuturnya.

Sumber: Kosmo

Foto: Yana IG & Fadzil IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SCHA AL-YAHYA BERDOA DIKURNIAKAN ZURIAT LAGI

Pasangan Awal Ashaari dan Scha al-Yahya yang sudah enam tahun mendirikan rumah tangga ini tidak menolak andai dikurniakan rezeki untuk menimang bayi kedua dalam masa yang terdekat ini selepas anak sulungnya, Lara Alana berusia tiga tahun.

Kini sudah bersedia untuk menimang cahaya mata kedua, Scha atau nama penuhnya, Sharifah Norazean Syed Mahadzir, 34, berharap perancangan untuk menambah zuriat dipermudahkan.

"Setelah enam tahun mendirikan rumah tangga, saya berdoa supaya diberikan segera rezeki untuk menambah anak. Sebelum ini, kami merancang kerana mahu memberi ruang kepada Lara untuk matang sedikit sebelum dikurniakan adik.

"Pada awal perkahwinan dulu, kami menanti lebih setahun sebelum dikurniakan Lara. Saya sedar, usia semakin bertambah, jadi saya berharap perancangan ini akan dipermudahkan oleh-Nya," kata Scha.

Semoga hasrat Scha dan Awal tercapai dan dipermudahkan olehNya untuk menimang cahaya mata kedua. Dapatlah Lara teman untuk bermain selepas ini. Apapun diharap perancangan mereka berjalan dengan lancar.

Klik untuk gambar besar

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AKIBAT JANGKITAN H1N1 - SHARIFAH AINI DITAHAN DI ICU SEMULA

Jika pada hujung Mei lalu, Biduanita Negara Datuk Sharifah Aini pernah dimasukkan ke wad ICU gara-gara jangkitan H1N1, terbaru beliau sekali lagi dikejarkan ke ke Unit Rawatan Rapi (ICU) sebuah pusat perubatan swasta di Petaling Jaya, Selangor akibat jangkitan pada paru-paru.

Artikel terdahulu:

DIJANGKITI H1N1 - SHARIFAH AINI REDHA JIKA 'DIJEMPUT ALLAH'

Difahamkan, Sharifah Aini yang akan menyambut ulang tahun kelahirannya yang ke 61 pada hari ini, dibawa ke pusat perubatan berkenaan oleh anaknya Aliff Omar Ali pada pagi semalam selepas mengalami kesukaran bernafas.

"Buat masa ini Sharifah Aini tidak dibenarkan menerima lawatan mana-mana tetamu melainkan ahli keluarga terdekatnya sahaja," ujar rakannya Aishah Ali dipetik sebagai berkata.

Selanjutnya, doktor turut memaklumkan Aishah bahawa penyakit fibrosis paru-paru Sharifah Aini dipercayai berlaku akibat gangguan imun pesakit dimana antibodi yang dihasilkan oleh darah putih pesakit menyerang paru-paru sendiri.

Sharifah Aini disamping anaknya - klik untuk imej besar

Keadaan itu mengakibatkan kerosakan paru-paru yang mengakibatkan lama-kelamaan terjadinya penyakit tersebut yang menyebabkan penyerapan oksigen tidak efisyen.

Bagi yang masih ingat, Sharifah Aini sebelum ini pernah berkata beliau reda jika dijemput Allah selepas 28 hari dirawat di hospital akibat penyakit paru-parunya.

Beliau meluahkan perasaannya itu menerusi Facebook miliknya di mana beliau meminta agar seluruh peminat mendoakan kesejahteraannya selain menghadiahkan Al-Fatihah sekiranya beliau sudah tiada.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS